Kauneuskilpailu klassisen luvan saajasta käynnissä - Mediamonitori\nKauneuskilpailu klassisen luvan saajasta käynnissä\nViimeksi päivitetty: 08.11.2009\nClassic Radiolta syyskuussa vapautuneille taajuuksille haettavan radioluvan saaja ratkeaa näillä näkymin vuoden loppuun mennessä. Lähtöviivalla on kuusi hakijaa, jotka toimittivat toimilupahakemuksen liikenne- ja viestintäministeriöön määräaikaan eli 12. lokakuuta mennessä. Klassisen musiikin radion toimiluvan kauneuskilpailun voittajan kruunaa valtioneuvosto.\nKuuden varsin erilaisen hakijan joukossa ovat Rondo Classica –musiikkilehteä kustantava Classicus Oy, paikallisradiotoimintaa Pirkanmaalla harjoittava Pohjois-Satakunnan Viestintä Oy, Kustannusosakeyhtiö Koivuniemi, valtakunnallista ja paikallista radio- ja tv-toimintaa pyörittävä SBS Finland Oy, hittikanava NRJ:n omistja NRJ Finland Oy ja Sanoma-konsernin sähköisen liiketoimintaryhmän emoyhtiö Sanoma Entertainment Oy.\nValtioneuvoston ensisijainen tavoite on myöntää uuden radion lupa hakijalle, jonka ohjelmisto koostuu klassisesta musiikista ja siihen liittyvistä ohjelmista. Jos varteenotettavia klassiseen musiikkiin keskittyviä hakijoita ei ole, voidaan toimilupa myöntää muunlaiseen ohjelmistoon keskittyvälle hakijalle.\nClassicus vahva paperilla\nKuuden hakijan joukossa vain kaksi kandidaattia pohjaa suunnitellun ohjelmaformaattinsa klassiselle musiikille. Yksi toimijoista ei halua paljastaa julkisuuteen tarkkoja suunnitelmiaan, ja kahden muun osalta klassinen musiikki lienee vain osa kokonaisuudesta. Yksi hakijoista tähtää puhtaasti varttuneen väestönosan erikoiskanavaksi ilman klassista musiikkia.\nHelsinkiläinen Classicus Oy tavoittelee monimediaisuutta, johon kuuluisivat uuden klassisen musiikin radion ohella yhtiön kustantama, neljä vuosikymmentä ilmestynyt klassisen musiikin erikoislehti Rondo-Classica sekä digitaalisia palveluja tuottava internet-portaali.\nClassicus-yhtiön taustalle on perustettu neljän musiikki- ja media-alalla vaikuttavan yrittäjän asiantuntijaryhmä, johon kuuluvat Harri Valkonen, Matti Tuomisto, Heikki Lehmusto ja Oskar Vilkevuori. Näistä Valkonen toimii Classicus Oy:n toimitusjohtajana. Tuomistolla on laaja kokemus klassisesta musiikista toimittuaan muun muassa sekä Classic Radion että Classic FM:n ohjelmajohdossa. Lehmusto tunnetaan erityisesti entisenä Yleisradion televisiotoiminnan johtajana ja hallituksen jäsenenä sekä Kolmostelevisio Oy:n ensimmäisenä toimitusjohtajana. Lehmusto on Savonlinnan Oopperajuhlat ry:n kunniapuheenjohtaja ja entinen hallituksen puheenjohtaja. Vilkevuoren meriitteihin kuuluvat esimerkiksi Classic FM:n ja Radio Dein tekninen kehitystyö ja pitkänlinjan radioalan tuntemus.\nClassicus haluaa edistää klassisen musiikin asemaa ja harrastusta Suomessa ja siten turvata monipuolista kulttuuritarjontaa klassisen taiteen alueella. Yhtiö toisi luvan saadessaan lisää moniarvoisuutta radioalalle.\n– Lehden tekijöissä on paljon sellaisia, jotka voisivat tehdä myös radio-ohjelmia. Verkostomme tavoittaa lähes kaikki klassisen musiikin alan toimijat, joita voisimme palvella mahdollisimman hyvin, Harri Valkonen kommentoi.\nLuvanhakijat ovat alustavasti keskustelleet eri teknisistä ja tuotannollisista vaihtoehdoista nykyisten toimijoiden, muun muassa Radio Dein kanssa, koska alan teknistä ja studiokapasiteettia on, ja sitä on turha lähteä erikseen luomaan.\n– Ottaen huomioon klassisen musiikin radion taustan eli sen että 1990-luvulta alkaen alan radiokanava ei ole koskaan tuottanut muuta kuin tappiota, ei voi kuvitellakaan tekevänsä kahden vuoden toimiluvalla kovin suuria investointeja, Valkonen tähdentää. Radion olisi tarkoitus käynnistää ohjelmatoiminta ensi helmikuun loppuun mennessä.\nRadio Classica suuntaisi ohjelmansa laajalle klassisen musiikin kuluttajakunnalle. Erityisesti nuorten tasa-arvoinen mahdollisuus saada imeä vaikutteita klassisesta musiikista koetaan radion taustajoukoissa tärkeäksi. Heikki Lehmuston mielestä kansakunta ilman omaa klassista radiota on kultturellisesti vajavainen.\n– Vanha kunnon Classic oli ihan mukava kanava. Me tuomme uutta ja yllätyksellistä sekä sisältöön, kumppanuuksiin että ansaintalogiikkaan, mutta rakennamme perustan kulttuuriarvoille, Lehmusto lupailee.\nVahva haastaja Pirkanmaalta\nPaikallisradio SUN aikoo perustaa rinnalleen klassiseen musiikkiin keskittyvän radiokanavan, joka toisi perinteisen klassisen lisäksi soittoon musikaaleja sekä kuuluisia elokuva- ja teatterisävellyksiä. Työnimellä SUN Classics kulkeva radio suunnattaisiin yli 40-vuotiaille kaupunkilaisille. Toimitusjohtaja Otto Linnan mukaan radioyhtiön kasvusuunta on valtakunnallisessa toiminnassa.\nRadio SUN toimii Lempäälässä, johon myös uusi radiotoimitus sijoitettaisiin. Paikallisradion taustayhtiö Pohjois-Satakunnan Viestintä Oy on ainoa hakija, jonka kotipaikka on Kehä kolmosen ulkopuolella. Juuri tätä hakija pitääkin merkittävänä etuna vedoten radiotoiminnan keskittymiseen pääkaupunkiseudulle.\nSUN Classics tekisi yhteistyötä merkittävien pirkanmaalaisten kulttuuritahojen kanssa. Listalla ovat esimerkiksi Tampereen Filharmonia, Tampere-talo, Tampereen Komediateatteri ja Luova Tampere.\nPuheen osuus ohjelmistosta olisi suunnitelmien mukaan kymmenen prosenttia, mutta erikoisuutena ohjelmakaaviossa olisivat radioteatteri ja erityisryhmille, kuten maahanmuuttajille suunnatut ohjelmat.\nKoivuniemi ja Sanoma niukkasanaisia\nViestintäpalveluja tuottava Kustannusosakeyhtiö Koivuniemi lupailee lupahakemuksessaan käynnistää radiotoiminnan noin kahden kuukauden kuluessa luvan saamisesta. Yhtiö on tuottanut vuosia radio-ohjelmia ja radiomarkkinointia, joten sillä on tekniset valmiudet aloittaa lähetykset nopealla aikataululla. Yhtiö myös painottaa tätä hakemuksessaan. Toimilupakausi koetaan lyhyeksi, eikä hetkeäkään sovi hukata.\nLupahakemuksessa Koivuniemi painottaa klassisen musiikin radion melko pientä kuulijajoukkoa muihin osavaltakunnallisiin kanaviin nähden. Yhtiö toivookin jaossa olevaan taajuusnippuun lisää lähetystaajuuksia. Erityisesti kiinnostusta herättävät Lappeenrannan ja Imatran seutu, Kymenlaakso ja Kanta-Häme.\nMyös Sanoma Entertainment Oy on niukkasanainen lupahakemuksesta julkaistussa versiossa. Yhtiö haluaisi jo toimivien Radio Aallon ja Radio Rockin rinnalle kolmannen osavaltakunnallisen toimiluvan, jolla yhtiö voisi vastata erityisesti Radio Novan luomaan vahvaan kilpailuasetelmaan.\nLupahakemuksen ohjelmatoiminnan kuvauksesta ei selviä, mitä formaattia Sanomat hakee, mutta hakupapereissa otetaan kantaa klassisen musiikin kysyntään ja tarjontaan. Yhtiön mukaan klassisen musiikin radiokuuntelu on ollut laskussa, mikä johtuu osittain siitä, että uudet kuuntelijat ja nuorempi radioyleisö ei ole löytänyt klassista musiikkia.\nSanoma Entertainmentin näkemyksen mukaan kaupallisesti kannattavan toiminnan saavuttaminen klassisen musiikin formaatilla edellyttää uutta ajattelua ja uutta lähestymistapaa, jota yhtiö aikookin tuoda radiotaajuudelle luvan saadessaan. Tarkempia tietoja sisällöstä ei kuitenkaan kerrota.\nNRJ haluaa radion yli 50-vuotiaille\nYli 50-vuotiaille kaupunkilaisille suunnattua musiikkiradiolupaa hakeva NRJ Finland ei aio kokonaan unohtaa klassisen musiikin soittamista, vaikka ohjelmistossa huomioitaisiin myös 60- ja 70-lukujen musiikki. Puhesisältöä NRJ kaavailee uudelle radiolleen vain noin viiden prosentin verran lähetysajasta. Henkilöhaastattelujen ja ajankohtaiskatsausten ohella puheosuuksissa olisi uutisia. Näin mentäisiin ainakin kahden vuoden mittaisen lupa-ajan loppuun asti.\n– Olemme tehneet markkinatutkimuksia ja havainneet, että tällaisella radiolla on kysyntää. Haluamme palvella tätä kohderyhmää eli yli 50-vuotiaita, NRJ:n toimitusjohtaja Antti Pakkala sanoo.\nTeknisesti radio voidaan käynnistää pian, mutta henkilökunnan rekrytointi vie oman aikansa.\n– On sääli, että uuden kanavan ehdoissa lupakausi on näin valitettavan lyhyt. Huomattavasti pidemmällä voimassaoloajalla kanavaan olisi voinut investoida huomattavasti enemmän kuin taloudelliset mahdollisuudet antavat nyt myöten, Pakkala valittelee.\nRadio 55 SBS:n kiikarissa\nSBS Finland lähtee kilpaan uudesta toimiluvasta puhe- ja uutispainotteisella, yli 55-vuotiaille suunnatulla lifestyle- ja asiakanavalla. Lupahakemuksessa luetellaan joukko radion soittolistalle sijoitettavia artisteja, kuten Katri-Helena, Hurriganes, Carola, Seija Simola, Elvis Presley, Paul Anka ja Rod Stewart. Viittausta klassisen musiikin soittamiseen ei sen sijaan lupahakemuksessa näy.\nSBS:n työnimellä Radio 55 kulkeva kanava toimisi toimittajavetoisena, jossa puhe olisi ensisijainen elementti musiikin tavoitellessa pääasiassa kohdeyleisöä vuonna 1955 tai sitä ennen syntyneet.\nKlassisen musiikin radiolta syksyllä vapautuneen taajuuskokonaisuuden uuden haltijan ratkaisee valtioneuvosto. Sitä ennen radioalan missikisan kandidaatit ovat liikenne- ja viestintäministeriön virkamiesten ruodittavana.\n07.02.2020 - Kommentti: Klassisen musiikin radiolla ei Suomessa vuolla kultaa\n12.11.2010 - Nostalgia soi suurille ikäluokille\n30.01.2010 - Uusi klassisen musiikin radio iskee ammattitaidolla\n08.02.2021 - Radio NRJ ei jatka Taivalkoskella ja Tervolassa


Kaikkien aikojen paras Tolvanen - Ville Tolvanen\nKaikkien aikojen paras Tolvanen\n11.12.2013 | Yrittäminen | Ville Tolvanen\nMikähän on juuri sinun mielessäsi paras blogaukseni? Auttaisitko minua kehittämään ja suuntamaan sisältöjä lukijoilleni? Kerro kommenttikentässä ajatus, tarina, viesti tai kirjoitus joka on erityisesti puhuttanut/koskettanut?\nArvostan vaivannäköäsi suuresti. Tämä reissu on ollut hieno ja jatkuu mikäli satunnaiset lukijat näin toivovat.\nTasalukujen keskellä hiljennymme joulua kohti ja palaamme ehkä uusin aatoksin vuoden alussa. Sitä ennen, kerro mikä sinua koskettaa?\nNiin kuin aiemmin totesin, yksittäisen postauksen nostaminen ei ole helppoa, arvostan tekstiesi innostavaa poljentoa, joka saa aivot auttamaan ja miettimään asioita uusista näkökulmista. Jos yksi on valittava, niin valintani on Elämä Nokian jälkeen. Tekstissä\non hienosti kiteytetty yhden päivän tuntemukset historiallisesta tapahtumasta.\nTeksti kuvaa mainiosti mitä osallistuva verkko voi parhaimmillaan olla - ja samalla iso haaste vanhalle medialle.\nKiitos yllättävästä vastauksesta. Elämä Nokian jälkeen oli todellakin henkilökohtainen postaus niistä fiiliksistä mitä tämä päivä jätti mieleeni. En ajatellut tuottaa näkemystä tai varsinaista mielipidettä, vaan kuratoin omia ajatuksiani. Hyvä jos tälläinenkin kelpaa!\nKyllä sanoisin, että sosiaalinen pääoma on hyvä summaus yleisesti siitä mikä on tärkeää.\nSosiaalinen pääoma kuvastaa ajatuksiani somesta, kontakteista, yhdistämisestä ja tehokkaista toimintamalleista. Sosiaalinen pääoma kirjoituksella halusin yhdistää kasvottoman kapitaalin, ihmisyyden verkostojen voimat ja rohkaista satsaamaan sosiaaliseen vaikuttamiseen. Kiitos Tästä! Olet upeasti kulkenut mukana yhteisellä polulla blogissa.\nAgency 3.0, Palveleminen = parasta markkinointia, Suomalainen tuotelähtöisyys tuhoaa verkossa.\nItse pidät teksteistä, jossa avoimesti haastetaan olemassa olevaa. Maailma muuttuu ja tarvitaan joku aina potkimaan meitä liikkeelle. Innolla odotan mitä tuleman pitää.\nKiitos Janne, aina välillä tuntuu että markkinointiaiheita on niin paljon että ansaitsisivat oman bloginsa. Hyvä jos olet löytänyt näistä ammenettavaa. Markkinoinnin uudistaminen jatkukoon. V\nSosiaalinen pääoma, https://www.villetolvanen.com/2013/05/30/sosiaalinen-paaoma/\nKiitos Aki! Tästähän voisi raapia lisääkin mikäli tälläinen maistuu...\nNo niinhän siinä kävi, että vaikka muuta uhosin, komppaamaan päädyn.\nItselleni kaikki Tolvaset markkinointikategoriasta ovat toimineet arvokkaana ajatuksenruokana ja herättelijänä. Koskettavimmat ovat olleet tekstit, joissa Ville itse pohdit raatorehellisesti Tolvasta ja sen tulevaisuutta. Myös Sosiaalinen pääoma on kieltämättä painunut syvälle mieleen.\nPysäyttävimmän vaikutuksen teki kuitenkin teksti, jonka Riikka jakoi joskus yli vuosi sitten. (Kaivan sen vielä esiin kohta)\nSiitä lähtien olen lukenut jokaikisen, saanut käsittämättömän paljon ideoita ja energiaa ja hypännyt mukaan seikkailuun. Aikamoista.\nVaikea on mitään yksittäistä nostaa. Mielelläänhän näitä lukee ja paljon olen lukenutkin - nimenomaa se tavanomaisen vierestä tuotu näkökulma on kiintoisa, joka useimmista kirjoituksistasi löytyy.\nKiitos Markku! olen lukenut ja jakanut myös omia tesktejäsi. Olemme kerran tavanneet livenä, mutta "tunnemme" verkossa. Hieno esimerkki siitä miten verkko vaikuttaa. Uusia tuttavuuksia, ajatuksia ja tunnelmia. Kiitos niistä! V\nKiitos Sonja. Mukavaa että olet matkalla mukana. Kaiva toki Riikan jakama teksti... Raatorehellisyyttä, alastomuutta on tosiaan tullut harjoitettua. Hienot käsitteet, nimikkeeet, maneerit ja konsultin kapulakieli peittävät helposti taustalla raapustelevan herkän ihmisen. Siksi olen pitänyt huolta että Tolvanen on tosiaan päiväkirjani. Ja ollut uskollinen ajatukselle rehellisyydestä, avoimuudesta ja alastomuudesta. #luovutaanhäpeästä\nKauhean vaikea kysymys, kun olet ollut niin tuottelias. Sosiaalinen pääoma on ehdottomasti kärjessä. Samoin Ollin pointit blogisi innostavuudesta sekä ajattelemaan laittamisesta osuu myös omaan ajatusmaailmaani. Jatka ihmeessä, aivan varmasti lukijoita riittää.\nTerve Nella! olet ollut niin pitkään hiljaa, että pohdin jo menettäneeni sinut. Mukavaa että "heräsit" mukaan viestimään. Jaksan ehkä viestiä kunhan muutkin jaksavat viestiä takaisin... Muuten kaikkin on vain mutinaa tuulessa. terkut, V\nOlet Ville täysin oikeassa, että vuorovaikutus on kaksisuuntaista. Olen tosiaan ollut hiljaa, mutta menettämisestä ei ole kysymys. Luenhan minä Hesaria ja muita medioitakin, vaikka en aina niitä kommentoi. Läsnä olen, vaikka en aina sanokaan mitään.\nJoka tapauksessa pidemmässä hiljaisuudessa on kyse siitä, laitoin perheeni etusijalle ja tulen tekemään samoin poikkeuksetta, jos/kun he sitä tarvitsevat. Tässä hetkessä olen kuitenkin yhä enemmän myös äänessä somessa.\nKumpi on parempi, Sinuhe vai Täällä Pohjantähden alla?\nAktiivisuus, rohkeus, rakkikoiramaisuus, herättäminen, ajoittainen superturhautuminen, toistotoistotoisto. Innostaminen ja oman polun raivaaminen. Näytelmä, jonka käsikirjoittaja, ohjaaja ja pääroolin esittäjä olet. Hullu hurmoshenki. Lämpö ja kannustaminen. Keskustelu.\nAiheita tulee ja menee. Ne ovat kuin pilviä taivaalla. Tekeminen ja yllä kuvattu polttava meininki ratkaisevat. Vanhan totuuden mukaan tekijät kyllästyvät siinä vaiheessa, kun yleisö on vasta tajunnut jotain uutta olevan markkinoilla. Nyt tarttis sitte jaksaa vaan. Niitä toistoja, kiitos!\nKiitos. Hieno luonnehdinta joka vetää sanattomaksi. Saa kuulostamaan asiat isommilta kuin ovatkaan. Todellakin tolvasen mediapäivä on pilviä ajatusten tonavilla. Voi olla totta tuokin tekijöiden väsyminen - toivotan yleisön pitävän teatterin pystyssä. #V\nJa btw, nykyään on vaikeempi herätä, kun Päivän Tolvanen ilmestyy vähän milloin sattuu. Vanhaan hyvään aikaan klo 6.00 oli virkistävää luettavaa tarjolla. Ettei mitään paineita.\nAjatukset ovat parempia kun niitä ei tarvitse pakottaa aikatauluun. päivittäistä tahtia pidettiin "liian paljona" joten raapaisen nyt juttuja fiiliksen mukaan. Ehkä voisin kirjoittaa joka päiväkin mutta sittenhän tämäkin hyvä harrastus vakavoituisi...\nFront Side Ollie ja TT oli parasta Villeä :D\nTodellakin vierailijat ovat usein olleet parasta Tolvasta. Se näkyy numeroistakin. Ja tietenkin ystäväni Tuukka Temonen joka todella vaikutti hetkessä suomalaisten luottamukseen verkon numeroihin. tietynlainen sinisilmäisyys taisi päättyä tähän keskusteluun. ainakin toivon niin.\nParasta blogissasi - päätös vierailijoista. Yksittäisen kirjoituksen nostaminen esiin aika lailla mahdotonta, mulle ainakin.\nKiitos. Samaa mieltä. En teidä pitäisikö sitä jatkaakin...toisaalta digitalistit ja muut yhteisöt jakelevat vielä paremmin kuin tolvanen...V\nOma suosikkini on "Myynnin banaanivaltio" https://www.villetolvanen.com/2011/12/30/myynnin-banaanivaltio/. Omassa työssäni suurin haaste on saada asiakkaat sisäistämään tuo sanoma.\nKiitos Perttu! Myös "lopeta myynti " on saanut kiitosta. ehkäpä myynti puhuttaa vähäisen huomionsa vuoksi? V


Plovdivin keskusta2,3 km keskustaan\nPlovdivin keskusta tarjoaa useita nähtävyyksiä, joihin kuuluvat muun muassa Plovdivin amfiteatteri ja Ethnografinen museo.\nJos museot sisältyvät lomalistallesi, sopii kokoelmien selailuun esimerkiksi Danov House alueella Plovdivin vanhakaupunki. Jos haluat kokea, millaisia muita kulttuurielämyksiä Plovdiv tarjoaa, ota suunnaksi Plovdivin amfiteatteri, Ethnografinen museo tai Hristo Botev -stadion.\nPlovdiv on kompakti kohde, joka tunnetaan historiallisista kohteistaan. Mikset kävisi sellaisissa kohteissa kuten Plovdivin amfiteatteri ja Ethnografinen museo? Tutustu myös muihin nähtävyyksiin, joihin kuuluvat esimerkiksi Hristo Botev -stadion ja Dzhumaya-moskeija.\nValoisa 1 makuuhuoneen huoneisto. Upea sijainti. Ilmainen pysäköinti paikan päällä


Uudessa Ford Pumassa yhdistyvät houkutteleva muotoilu, luokkansa suurin tavaratila ja polttoainetaloutta parantava kevythybriditekniikka | Oy Ford Ab\nLehdistötiedote - 26 Kesäkuu 2019 07:00\nFord esitteli tänään uuden SUV-vaikutteisen Ford Puma crossover-mallin, jonka houkutteleva ulkoasu edustaa Fordin ihmiskeskeisen suunnittelun seuraavaa vaihetta. Kompaktin kokoluokan crossover-mallissa yhdistyvät näyttävä muotoilu, edistyksellinen kevythybridivoimansiirtoteknologia ja luokkansa suurin tavaratila.\nNerokkaat ja muunneltavat tavaratilaratkaisut ovat käyttäjien palautteen pohjalta kehitettyjä innovaatioita. Esimerkiksi auton ainutlaatuisen Ford Megabox-ratkaisun ansiosta tavaratilassa voi kuljettaa helposti vaikka kaksi golfbagia pystyasennossa. Megabox on myös helppo puhdistaa vedellä sen pohjassa olevan tyhjennystulpan ansiosta, mikä mahdollistaa likaisten ja märkien tavaroiden kuljettamisen mukavasti. Asiakkaat voivat valita täysin uuden Puma-crossover-mallin omiin toiveisiinsa tai tarpeisiinsa sopivasti varusteltuna. Mallistoon kuuluu urheilullinen Puma ST-Line ja tyylikäs Puma Titanium.\nFordin EcoBoost-kevythybriditeknologian ansiosta Puma on polttoainetaloudellinen, reagoi nopeasti ja tarjoaa erinomaisen suorituskyvyn. Matalakitkaiseen kolmisylinteriseen 1,0 litran EcoBoost-bensiinimoottoriin integroitu kevythybridivoimansiirtoteknologia takaa jopa 155 hevosvoiman tehon ja laajentaa bensiinimoottoria 11,5 kW:n hihnakäyttöisellä integroidulla laturi/generaattorilla (BISG). Tavallisen laturin korvaavalla BISG:llä voi ottaa talteen jarrutuksessa ja moottorijarrutuksessa normaalisti hukkaan menevän energian ja ladata sillä ilmajäähdytteistä 48 voltin litiumioniakkupakettia.\nPuma hyödyntää 12 ultraäänianturia, kolmea tutkaa ja kahta kameraa Fordin edistyksellisissä Co-Pilot360-teknologioissa, jotka suojaavat autoa, helpottavat ajamista ja pysäköimistä ja tekevät ajokokemuksesta mukavamman, vaivattomamman ja turvallisemman. Helppokäyttöisiin ja intuitiivisiin teknologioihin kuuluvat muun muassa aktiivinen vakionopeudensäädin Stop & Go ‑toiminnolla, uusi paikallinen vaarailmoitusjärjestelmä, langaton lataustoiminto ja 12,3 tuuman digitaalinen ”true colour” ‑kojetaulu. Täysin uuden Puman toiminnot langattomasta latauksesta Stop & Go ‑toimintoon saakka on suunniteltu tarjoamaan ratkaisuja omistajansa elämään ja tekemään ajamisesta Fordille tunnusomaisesti nautinnollisen ja hauskan kokemuksen.\nKÖLN, Saksa, 26.6.2019 – Ford esitteli tänään uuden Ford Puman – SUV-vaikutteisen kompaktin kokoluokan crossover-mallin, jossa yhdistyvät näyttävä muotoilu, luokkansa suurin tavaratila sekä edistyksellinen kevythybridivoimansiirtoteknologia.\nUusi Ford Puma esittelee Fordin muotoiluidentiteetin uuden luvun vetovoimaisine suunnitteluyksityiskohtineen, mukaan lukien persoonalliset lokasuojan päälle sijoitetut ajovalot ja urheilulliset, aerodynaamiset linjat. Kompaktin crossover-mallin korotetun maavaran ansiosta ajo-ominaisuudet ovat vakaat, ja auto tarjoaa myös luokkansa suurimman 456-litraisen tavaratilan.\nFordin 48 voltin EcoBoost-kevytbriditeknologian ansiosta Puma on polttoainetaloudellinen, reagoi nopeasti ja tarjoaa tehokkaan suorituskyvyn. Matalakitkaiseen kolmisylinteriseen 1,0 litran EcoBoost-bensiinimoottoriin integroitu kevythybridivoimansiirtoteknologia takaa jopa 155 hevosvoiman tehon.\nEdistykselliset kuljettajaa avustavat teknologiat tarjoavat mutkattoman ja miellyttävän ajokokemuksen. Näihin teknologioihin kuuluvat muun muassa:\nAktiivinen vakionopeudensäädin (Adaptive Cruise Control) Stop & Go ‑toiminnolla, liikennemerkkien tunnistuksella ja ajolinja-avustimella vaivattomaan ajamiseen moottoritiellä ja pysähtelevässä liikenteessä\nUusi paikallinen vaarailmoitusjärjestelmä (Local Hazard Warning), joka ilmoittaa kuljettajalle tiellä vastaan tulevasta vaaratilanteesta jo etukäteen ennenkuin kuski tai auton anturit havaitsevat sen.\nPuma on myös kokoluokassaan ensimmäinen ajoneuvo, jossa on käyttömukavuutta lisäävät handsfree-takaluukku ja hierovalla ristiselän tuella varustettu istuin.\n”Asiakkaamme kertoivat haluavansa kompaktin ja näyttävän auton, joka tarjoaa myös ratkaisuja jokapäiväiseen elämään. Vastasimme palautteeseen luomalla täysin uuden Ford Puman, joka on karismaattinen ja täynnä käytännöllisiä ratkaisuja aina hierovista istuimista kevythybridivoimansiirtotekniikkaan”, kertoo Stuart Rowley, President, Ford of Europe.\nUusi Puma on osa Fordin Euroopan laajentuvaa SUV-mallien ja SUV-vaikutteisten crossover-mallien valikoimaa, johon kuuluvat Fiesta Active, Focus Active, EcoSport, Kuga, Edge ja täysin uusi Explorer ladattava hybridi. Jo yli joka viides Fordin Euroopassa myymä auto on SUV-mallinen, ja niiden myynti kasvoi vuonna 2018 yli 19 prosenttia.\nVuoden 2019 lopulla myyntiin tuleva Puma valmistetaan Romanian Craiovassa Fordin tehtaalla, joka vuonna 2008 tehtyjen 1,5 miljardin euron investointien jälkeen toimii äärimmäisen tiukkojen laatu- ja kokoonpanovaatimusten mukaisesti. Suomeen ensimmäiset autot toimitetaan alkuvuodesta 2020.\nKatseet keräävää muotoilua ja luokkansa parasta käytännöllisyyttä\nTäysin uuden Ford Puman tyylikkäät, urheilulliset ja huomiota herättävät mittasuhteet on saatu aikaiseksi hyödyntämällä Fordin pienen kokoluokan (B-segmentin) autoarkkitehtuuria ja käyttämällä optimoituja akseli- ja raidevälejä.\nPuman matala ja viisto katto tekee sen siluetista dramaattisen ja helposti tunnistettavan. Crossover-mallille tyypillisen kiilamaisen sivuprofiilin vastaisesti autossa on ei-kiilamainen muotoilu, jonka matalamman vyötärölinjan ansiosta mittasuhteet ovat tasapainoiset. Fordin muotoilutiimi loi autoon tunteisiin vetoavan ja tasapainoisen olemuksen, ja tuotti yhdessä insinööritiimin kanssa tyylikkään kokonaisuuden, jossa helppokäyttöisyydestä ja tavaratilasta ei tarvitse tinkiä.\nPuman sensuellit linjat jatkuvat auton sivuilla, jonka selkeästi muotoillut pyöränkaaret korostavat sen urheilullista luonnetta. Ilmeikkäässä etuosassa on taidokkaasti suunnitellut kanootin muotoiset ajovalot, jotka on sijoitettu korkealle lokasuojiin aivan etuosan ilmaverhoaukkoihin integroitujen LED-sumuvalojen yläpuolelle. Aukot ohjaavat ilmavirtausta etupyörien yli vähentäen ilmanpyörrettä ja siten parantaen auton aerodynamiikkaa. Kohti tunnistettavaa etusäleikköä jatkuvat ajovalot korostavat Puman rohkeaa ja aerodynaamista etuosaa ja antavat sille helposti lähestyttävää ilmettä.\nPuman voimakkaita mittasuhteita vahvistaa myös ainutlaatuinen "kelluva" A-pilarin muoto. Tällä aikaan saatu keskeytyksetön yhteys vyötärölinjasta konepeltiin asemoi matkustamon visuaalisesti taaksepäin muodostaen voimakkaan, mutta selkeästi sensuellin siluetin.\n”Halusimme heti alusta alkaen luoda tähän segmenttiin auton, jonka tunnistaa välittömästi – tulos on kompakti crossover-malli, jollaista emme ole koskaan aiemmin valmistaneet”, sanoo George Saridakis, Director, Interior and Exterior Design, Ford of Europe. ”Uusi huomiota herättävä muotoilu edustaa aivan uutta lukua Fordin muotoilussa. Auton houkutteleva ja omaleimainen ulkonäkö yhdessä sen kekseliäiden ja tyylikkäiden suunnitteluratkaisujen kanssa ilahduttavat ja yllättävät asiakkaamme täyttäen samalla heidän tarpeensa ja toiveensa.”\nAsiakkaat voivat valita täysin uuden Puma-crossover-mallin omiin toiveisiinsa tai tarpeisiinsa sopivasti varusteltuna. Mallistoon kuuluu urheilullinen Puma ST-Line ja tyylikäs Puma Titanium.\nPuma Titanium ‑mallissa on ainutlaatuiset helmenharmaat Pearl Grey 18 tuuman kevytmetallivanteet ja kromiset säleikön, sivuhelmojen ja sumuvalojen yksityiskohdat. Takadiffuusorissa ja etupohjapanssarissa on tyylikäs metallinharmaa viimeistely, ja ikkunalistat ovat kiiltävän mustat. Puma Titaniumin sisätiloissa ihastuttavat keinonahkainen ohjauspyörä, puuta jäljittelevät yksityiskohdat mittaristossa ja kojetaulussa sekä mallille tunnusomaiset ovien sisäosien kangasverhoilut.\nFord Performancen innoittamassa Puma ST-Line –mallissa on mattamustat kevytmetallivanteet 18 tuumaisina (vakiovaruste) tai 19 tuumaisina (valinnaisvaruste) ja urheilullinen jousitus, jonka jouset ja iskunvaimennus on erityisesti tähän malliin säädetty. ST-Line-mallin etuosan säleikössä on mattamustat yksityiskohdat ja korkeakiiltoinen rajaus, korkeakiiltoiset sumuvalojen kehykset sekä lisävarusteena saatava suurempi ja toiminnallinen kattospoileri.\nST-Line-malleille tunnusomaiset etupuskurin siivekkeet ohjaavat ilmaa aerodynamiikkaa parantaviin ilmaverhoaukkoihin. Puma ST‑Linen sisätiloissa on alaosastaan tasainen ohjauspyörä ja ST-Line-malleille tunnusomaiset istuimet punaisine korostustikkauksineen, saatavana myös valinnaisvarusteisiin osanahkaverhoiltuihin istuimiin. Kevytmetallipolkimet, alumiininen vaihteenvalitsin ja omaleimainen musta kattoverhoilu lisäävät auton urheilullista luonnetta.\nSaatavilla on 10 eloisaa ulkoväriä: Blazer Blue, Frozen White, Race Red, Solar Silver, Agate Black, Lucid Red, Grey Matter, Desert Island Blue, Magnetic ja Metropolis White.\nPuman houkutteleva ja ennennäkemättömän kompakti ulkoasu on sekä hyvännäköinen että käytännöllinen. Auton innovatiiviset tavaratilaratkaisut tarjoavat käytännöllisiä ratkaisuja päivittäisiin tavaratilaongelmiin. Pumassa on luokkansa suurin 456-litrainen tavaratila. Joustavaan tavaratilaan mahtuu helposti 112 cm pitkä, 97 cm leveä ja 43 cm korkea laatikko, kun toisen penkkirivin istuimet ovat taitettuina.\nFordin MegaBox-ratkaisu on kehitetty vastaamaan asiakkaiden tarpeita ja jopa ylittämään ne. Sen syvään, monikäyttöiseen säilytystilaan mahtuu helposti vaikkapa kaksi golfbagia pystyasennossa.\nMegaBoxin tilavuus on 80 litraa. Sen 763 mm leveään, 752 mm pitkään ja 305 mm syvään säilytystilaan mahtuu pystyasentoon jopa 115 cm korkeita epävakaita tavaroita, kuten huonekasveja. Vaihtoehtoisesti siinä voidaan kansi suljettuna kuljettaa esimerkiksi likaisia urheiluvälineitä tai mutaisia kumisaappaita. Ford MegaBoxin synteettisen verhoilun ja pohjassa olevan tyhjennystulpan ansiosta se on helppo puhdistaa vedellä.\nPuman tavaratilan lattia on uskomattoman monipuolinen. Sitä voi säätää kuormaustarpeen mukaan kolmeen eri asentoon käyttämällä vain yhtä kättä:\nAlimmassa asennossa käytössä on tavaratila suurimmillaan sekä Fordin MegaBoxin tarjoama säilytystila.\nYlimmässä asennossa on käytössä suurin lattiapinta-ala, joka on samassa tasossa alas taitettujen toisen penkkirivin istuimien kanssa.\nIrrotettuna lattiaa voidaan säilyttää turvallisesti pystysuunnassa tuettuna toisen penkkirivin istuimien takaosaa vasten, jolloin käytössä on koko 456 litran tilavuus.\nSäädettävässä tavaratilan lattiassa on hunajakennorakenne, joka on saanut inspiraationsa suihkukoneissa ja superautoissa käytettävien komponenttien erittäin lujista kuusikulmaisista kennoista.\nPuman kuormausta helpottaa entisestään Fordin kokoluokassaan ensimmäisenä tarjoama handsfree-takaluukkutekniikka. Tämän ansiosta takaluukku on helppo avata yksinkertaisella potkuliikkeellä puskurin alla, vaikka kantaisi ostoksia, lapsia tai urheiluvälineitä.\nPuman takaluukussa on myös innovatiivinen hattuhyllyratkaisu, joka ratkaisee tavallisen ongelman: mitä tehdä hattuhyllylle kuormauksen ja kuorman purkamisen aikana sekä kuljetettaessa suuria tavaroita. Takaluukkuun asennettu tavaratilan kansi liikkuu yhdessä takaluukun kanssa, jolloin sivutukia ei tarvita. Tämä takaa esteettömän pääsyn lastattaessa autoa takaa. Joustava matkatavaroiden suojus muotoutuu helposti suurten tavaroiden ympärille.\n”Tavoitteemme oli koko kehitysprosessin ajan tarjota ennennäkemätöntä käytännöllisyyttä kompaktissa ja tehokkaassa paketissa”, kertoo Norbert Steffens, Puma Chief Programme Engineer. ”Puman ainutlaatuinen Ford MegaBox ja hattuhylly ovat esimerkkejä innovatiivisesta ajattelustamme, jonka ansiosta pystyimme tarjoamaan joustavuutta tyylistä tinkimättä.”\nAiemmin tänä vuonna Ford ilmoitti, että täysin uudesta Focuksesta alkaen kaikista yhtiön esittelemistä malleista esitellään myös sähköistetty versio. Täysin uuden Puman asiakkaat pääsevät ensimmäisten joukossa nauttimaan modernista kevythybridirakenteesta, joka vähentää polttoaineen kulutusta ja entisestään parantaa Fordille tunnusomaista hauskaa ajokokemusta tarjoamalla lisää suorituskykyä ja nopeamman reagoinnin.\nKevythybriditeknologia laajentaa Puman 1,0 litran EcoBoost-bensiinimoottoria 11,5 kW:n hihnakäyttöisellä integroidulla laturi/generaattorilla (BISG). Tavallisen laturin korvaavalla BISG:llä voi ottaa talteen jarrutuksessa ja moottorijarrutuksessa normaalisti hukkaan menevän energian ja ladata sillä ilmajäähdytteistä 48 voltin litiumioniakkupakettia.\n125 ja 155 hevosvoiman vaihtoehtoina tarjottava älykäs itseohjautuva kevythybridijärjestelmä valvoo jatkuvasti auton käyttötapaa ja määrittää sen perusteella, milloin ja kuinka tehokkaasti akkua kannattaa ladata ja milloin siihen varastoitua energiaa kannattaa käyttää. Sähköenergiaa voi käyttää kahdella eri tavalla:\nTäydentämään polttomoottorin vääntöä, jolloin BISG:n sähkömoottoritoiminto tuottaa enimmillään 50 Nm vääntöä ja vähentää siten polttomoottorista otettavaa tehoa ja pienentää kulutusta jopa 9 prosenttia WLTP-analyysin perusteella. Vääntömomentin korvaus vaikuttaa CO2-päästöihin lukemasta 124 g/km alkaen ja polttoainetalouteen lukemasta 5,4 l/100 km alkaen 125 hevosvoiman mallissa ja CO2-päästöihin lukemasta 127 g/km alkaen ja polttoainetalouteen lukemasta 5,46 l/100 km alkaen 155 hevosvoiman mallissa.*\nBISG:n avulla moottorin pystyy myös käynnistämään 300 millisekunnissa – noin silmäräpäykseen kuluvassa ajassa – joten sen avulla Puman EcoBoost-kevythybridiversion polttoainetta säästävä Auto Start-Stop ‑tekniikka pystyy toimimaan entistä useammissa tilanteissa, kuten esimerkiksi auton rullatessa pysähdyksiin alle 15 km/h:n nopeudella ja auton ollessa paikallaan kytkinpoljin painettuna.\n”1,0 litran EcoBoost-moottorimme on jo osoittanut, että suorituskyky ja polttoainetaloudellisuus voivat toteutua samanaikaisesti. EcoBoost-kevythybriditeknologiamme nostaa tämän aivan uudelle tasolle”, sanoo Roelant de Waard, Vice President, Marketing, Sales & Service, Ford of Europe. ”Uskomme asiakkaiden ihastuvan yhtä paljon EcoBoost-hybridijärjestelmämme tasaiseen ja tehokkaaseen voimantuottoon kuin sen tarjoamiin polttoainesäästöihinkin.”\nLisäksi asiakkaat voivat valita haluamansa mallin Ford EcoBoost ‑bensiinimoottoreiden ja Ford EcoBlue ‑dieselmoottoreiden laajasta valikoimasta. Moottoreiden toimintaa tukevat käyttökustannuksia entisestään alentava vakiovarusteinen Auto Start-Stop –järjestelmä ja nopeatoiminen kuusivaihteinen manuaalivaihteisto.\nPuman 125 hevosvoiman 1,0 litran EcoBoost-bensiinimoottorin CO2-päästöt ovat 131 g/km ja kulutus 5,8 l/100 km. Mallisto täydentyy lanseerauksen jälkeen myös dieselmalleilla ja seitsenvaihteisella kaksoiskytkinvaihteistolla.\nPuman 125 hevosvoiman 1,0 litran EcoBoost-kevythybridivoimansiirrossa on käytetty Fordin kehittämää toimialan ensimmäistä kolmisylinterisen moottorin lepuutustoimintoa, joka poistaa käytöstä yhden moottorin sylintereistä, kun moottorin täyttä tehoa ei tarvita esimerkiksi vaihteen ollessa vapaalla tai moottorin kuormittuessa vain vähän. Järjestelmä voi ottaa yhden sylinterin käyttöön tai poistaa sen käytöstä 14 millisekunnissa.\nPuma parantaa entisestään Fordin B-segmentin autojen arkkitehtuuria, joka tarjoaa luokkansa parasta ajodynamiikkaa myös Ford Fiestalle. Uusi jäykempi takajousitus, suuremmat iskunvaimentimet, jäykemmät jousitusholkit ja optimoidut jousituksen yläkiinnikkeet vähentävät kitkaa ja parantavat jäykkyyttä koko alustassa, minkä ansiosta Puma tarjoaa luokkansa parhaan ajodynamiikan.\nPuma hyödyntää auton ympärille sijoitettuja 12 ultraäänianturia, kolmea tutkaa ja kahta kameraa. Näin saadaan aikaan Fordin edistyksellisiä Co-Pilot360-teknologioita, jotka suojaavat autoa, helpottavat ajamista ja pysäköimistä ja tekevät ajokokemuksesta mukavamman, vaivattomamman ja turvallisemman.\nSeitsenvaihteinen automaattivaihteisto, Stop & Go ‑toiminnolla varustettu aktiivinen vakionopeudensäädin, liikennemerkkien tunnistus ja kaistanpitoavustin auttavat pitämään auton turvallisen ja mukavan etäisyyden päässä edellä kulkevista autoista. Järjestelmä auttaa vähentämään pitkien ajomatkojen rasitusta pitämällä auton ajokaistan keskellä ja lisäksi säätämään auton nopeutta nopeusrajoitusten mukaiseksi seuraamalla nopeusrajoituskylttejä. Lisäksi käytetään auton navigointijärjestelmän antamia tietoja.\nStop & Go ‑toiminnon ansiosta aktiivinen vakionopeudensäädin pystyy pysäyttämään auton kokonaan ajettaessa pysähtelevässä liikenteessä käyttämällä jopa 50 % kokonaisjarrutusvoimasta ja lähtemään automaattisesti liikkeelle alle kolme sekuntia kestävän pysähdyksen jälkeen. Jos pysähdys kestää yli kolme sekuntia, kuljettajan täytyy painaa ohjauspyörässä olevaa painiketta tai kaasupoljinta saadakseen auton jälleen liikkeelle.\nFordPass Connect ‑modeemiteknologian tarjoama uusi paikallinen vaarailmoitusjärjestelmä ilmoittaa kuljettajalle tiellä edessä olevista vaaratilanteista jo ennen kuin ne tulevat näkyville kulman tai muiden ajoneuvojen takaa.\nPaikallisia vaaratilanteita koskevat ilmoitukset toimitetaan satelliittinavigoinnista riippumatta, ja ne perustuvat HERE Technologiesin toimittamiin ajantasaisiin tietoihin, jotka saadaan paikallisilta viranomaisilta, hätäpalveluilta ja muilta pilveen yhdistetyiltä ajoneuvoilta.\nVaaratilanneilmoitukset muun muassa tietöistä, rikkoutuneista ajoneuvoista, eläimistä, jalankulkijoista tai esineistä ajotiellä, ja jopa vaarallisista ajo-olosuhteista toimitetaan autoon OTA-päivityksinä. Tämän ansiosta kuljettajat voivat ajoissa valmistautua myös niihin vaaratilanteisiin, jotka eivät ole vielä heidän näköpiirissään.\nB-segmentin Fordiin on asennettu nyt ensimmäistä kertaa taakse laajakulmakamera, jonka 180 asteen näkymää voi katsoa auton kosketusnäytön kautta. Tämän ansiosta jalankulkijat, pyöräilijät ja muut ajoneuvot voi havaita helpommin peruutettaessa pois parkkipaikoilta tai kulkuväyliltä.\nPuman peruuttaminen onnistuu helpommin Fordin kuolleen kulman varoitusjärjestelmän (BLIS) ja risteävän liikenteen varoitusjärjestelmän ansiosta. Järjestelmä varoittaa peruuttavan auton takaa mahdollisesti ajavista ajoneuvoista ja voi jarruttaa automaattisesti välttääkseen törmäyksen tai minimoidakseen sen vaikutukset, jos kuljettaja ei reagoi varoituksiin.\nFordin aktiivinen pysäköintiavustin ja rinnakkaispysäköintiavustin auttavat kuljettajia löytämään sopivan paikan ja pysäköimään handsfree-toiminnolla tasku- tai rinnakkaisparkkiin. Automaattinen kaukovalotekniikka himmentää Puman ajovalot automaattisesti, jolloin vastaantulevien ajoneuvojen kuljettajat eivät häikäisty.\nFordin kaistavahtijärjestelmää entisestään parantava, tienreunan havaitsemistoiminto (Road Edge Detection) tunnistaa, milloin päällystetty tie muuttuu ajokelvottomaksi pinnaksi, kuten pehmeäksi reunaksi, pientareeksi tai ruohoksi. Järjestelmä voi käyttää ohjauspyörään vääntövoimaa estääkseen ajoneuvoa luisumasta pois ajotieltä.\nPuman teknologiat auttavat kuljettajia selviytymään paremmin myös kiireisissä kaupunkiympäristöissä. Jalankulkijoiden tunnistuksella varustettu törmäyksenestoavustin havaitsee auton edessä tai läheisyydessä ajoradalla liikkuvat henkilöt, jotka saattavat tulla ajoneuvon tielle. Järjestelmä on suunniteltu vähentämään joidenkin autojen ja jalankulkijoiden välisten etutörmäysten vakavuutta tai auttamaan kuljettajia välttämään törmäyksen kokonaan. Pumassa on parannettu versio teknologiasta, sillä siinä on laajempi kameran kuvakulma, joka helpottaa jalankulkijoiden liikkeiden seuraamista.\nTörmäyksen jälkeinen jarrutusjärjestelmä auttaa onnettomuustilanteissa vähentämään mahdollisen toisen törmäyksen vaikutusta lisäämällä automaattisesti jarrupainetta havaittuaan ensimmäisen törmäyksen. Nopeuden hiljentäminen voi auttaa vähentämään matkustajien vammoja sekä autolle syntyviä lisävaurioita.\nPuman muita teknologioita, jotka auttavat kuljettajaa välttämään onnettomuuksia ovat:\nTörmäyksenväistöavustin, joka toimii sekä kaupunki- että moottoritienopeuksilla. Tutkan ja kameran avulla järjestelmä havaitsee edessä hitaammin liikkuvat ja pysähtyneenä olevat ajoneuvot ja auttaa kuljettajaa ohjaamaan ajoneuvon ohitse, jos törmäysvaara on välitön.\nWrong Way Alert ‑varoitusjärjestelmä, joka käyttää tuulilasissa olevaa kameraa ja tietoja auton navigointijärjestelmästä ja varoittaa kuljettajaa äänimerkeillä ja varoitussymboleilla, jos auto ohittaa kaksi kielletty ajosuunta ‑liikennemerkkiä moottoritien liittymässä. Järjestelmä on käytössä tietyissä Keski-Euroopan maissa.\n”Puma tarjoaa käyttäjilleen luokkansa laajimman valikoiman eri teknologioita”, Steffens kertoo. ”Sen toiminnot aina langattomasta latauksesta Stop & Go ‑toimintoon saakka on suunniteltu sopimaan saumattomasti omistajansa elämään. Ne tekevät Puman ajamisesta vaivattoman ja intuitiivisen kokemuksen.”\nInnovatiivinen ja kutsuva\nPuman innovatiivinen ja ylellinen sisustus on suunniteltu auttamaan sen käyttäjiä hallitsemaan paremmin arjen paineita.\nPumassa on kokoluokassaan ensimmäisenä hierovalla ristiselän tuella varustetut etuistuimet, jotka hierovat väsyneitä lihaksia ja tekevät matkanteosta rennompaa. Hieronnassa on kolme voimakkuusasetusta ja sen pyörimissuunnat ovat säädettäviä.\nEtuistuinten selkänojassa on ohueksi muotoiltu rakenne, joka maksimoi toisen penkkirivin matkustajien polvitilan, kun taas toisen penkkirivin istuimien muoto on suunniteltu niin, että autoon nouseminen ja siitä poistuminen käy mahdollisimman helposti. Kuljettajan istuin on myös korkeussäädettävä.\nEtu- ja takaistuimiin on saatavilla irrotettavat ja pestävät istuinsuojukset Puma-mallista riippuen, mikä helpottaa sisätilojen säilyttämistä uudenveroisina. Asiakkaat voivat jopa mukauttaa sisätiloja eri värein ja kuvioin, ja integroitujen vetoketjujen ansiosta suojukset voidaan irrottaa yhdellä kädellä.\nLisäksi täysipituinen avattava panoraamakatto, joka koostuu kahdesta lähes täysleveästä karkaistusta sävylasista, luo entistä tilavamman ja ilmavamman vaikutelman niin etu- kuin takamatkustajillekin.\nKuljettajat pysyvät helposti ajan tasalla kiireisessä työelämässään ja vapaa-ajallaan, sillä auton innovatiivisiin ominaisuuksiin kuuluu langaton latausalusta, jolla älypuhelimen voi ladata helposti liikkeellä ollessa. Latausalustan paikka on aivan kojetaulun alapuolella, joten sen latauskaapelin ei tarvitse varata toista Puman kahdesta USB-liitännästä. Alusta havaitsee yhteensopivat laitteet automaattisesti ja aloittaa niiden lataamisen.\nLaitteet voi liittää Bluetooth-yhteydellä Fordin SYNC 3 ‑tietoviihdejärjestelmään, jolloin Puman kuljettaja voi ohjata äänentoistoa, navigointilaitetta, ilmastointia ja järjestelmään liitettyjä älypuhelimia helpoilla äänikomennoilla. Järjestelmä on Apple CarPlay- ja Android Auto™ ‑yhteensopiva ilman lisämaksuja ja sitä voi ohjata keskelle asennetun 8-tuumaisen kosketusnäytön avulla yhdellä tai kahdella sormella.\nFordPass Connect ‑modeemiteknologia tekee Pumasta mobiilitukiaseman, jonka langattomaan verkkoon voi yhdistää jopa 10 laitetta. Järjestelmässä on monia käteviä ominaisuuksia, joita voi käyttää FordPass-mobiilisovelluksen avulla, kuten Vehicle Locator ‑autonpaikannustoiminto. Vehicle Status ‑tilatoiminnolla voit tarkistaa polttoainetason, hälytykset, öljyn käyttöiän ja paljon muuta. FordPass-mobiilisovelluksen avulla voi myös etänä avata ja lukita ovet sekä käynnistää auton etänä, kun kyseessä on automaattivaihteinen malli.**\nAutoon valinnaisvarusteena saatavana oleva B&O-äänentoistojärjestelmä on viritetty tarjoten ensiluokkaisen kuuntelukokemuksen ajo-olosuhteista riippumatta.\nUpealla bassoäänellä varustettu 10-kaiutinjärjestelmä sisältää 150 mm x 200 mm kokoisen ulkoisen subwooferin, joka on integroitu auton tavaratilaan – tavaratilan koosta kuitenkaan tinkimättä. Optimaalisille paikoille sijoitetut diskanttikaiuttimet toistavat laajan äänimaiseman istumakorkeudelle ja tuottavat mukaansatempaavan kuunteluelämyksen kaikille matkustajille. Järjestelmässä on 575 watin digitaalinen signaalinkäsittelyvahvistin, joka ohjaa taajuuskorjausta ja äänensekoitusta, kuten valittua tilaääntä.\nLisäksi 12,3 tuuman täysin konfiguroitavissa olevan digitaalisen kojetaulun ansiosta kuljettajat voivat mukauttaa ja priorisoida näytössä näytettäviä tietoja, kuten kuljettajaa avustavia teknologioita ja satelliittinavigoinnin ilmoituksia. Vapaamuotoista teknologiaa käyttävässä digitaalisessa kojetaulussa on kaarevat yläreunat, joten se sulautuu saumattomasti auton sisustukseen. Kojetaulun paneelissa hyödynnetty teknologia mahdollistaa johdotuksen upottamisen paneelin reunojen yli, joten sen suunnittelussa on voitu käyttää perinteisestä suorakaiteesta eroavia muotoja.\n”Uskomme vahvasti, että Puma vetoaa eurooppalaisiin kompaktin kokoluokan autojen ostajiin”, Rowley sanoo. ”Olemme tutkineet kaikki vaihtoehdot voidaksemme tarjota asiakkaillemme auton, jossa yhdistyvät heidän toivomansa monipuoliset käyttömahdollisuudet. Sen ansiosta heillä on nyt mahdollisuus hankkia parhaimman näköinen auto, jonka he ovat koskaan omistaneet.”\nFordin maahantuonnin sivuille\n29 Lokakuu 2019 14:00\nFordilaisia odotti Ford Puman MegaBoxissa halloween-kepponen - katso reaktiot videolta\nFord teki henkilöstölleen Halloween-kepposen yrityksen toimistolla Essexissä. Uteliaat fordilaiset tutustuivat uuteen Ford Pumaan, jonka MegaBoxiin kätketty hurja vieteriukko singahti pelästyttämään pahaa-aavistamattomat uhrit. Fordilaisten kauhistuneet reaktiot koottiin Halloweenin kunniaksi videolle.\n20 Syyskuu 2019 14:23\nTäysin uusi, kompakti Ford Puma –crossover malli on saanut hinnat Suomessa. Mallistossa alkuvaiheessa taloudelliset kevythybridimallit. Ford Puma on nyt asiakkaiden tilattavissa, ja ensimmäiset autot tulevat Suomeen alkuvuodesta 2020. Puma valmistetaan Fordin nykyaikaisella tehtaalla Romanian Craiovassa. VANTAA, 20.9.2019 – Ford on julkaissut ensi vuoden alkupuolella Suomeen tulevan täysin uuden


11.11. NHL -vihjeet: Suosikit peleihin\nHomeEnnakot urheilutapahtumiinJääkiekko11.11. NHL -vihjeet: Suosikit peleihin\nMateriaaliero joukkueiden välillä on valtava. Sharksin pelkkä rutiini riittää pitkälle Panthers-miehistöä vastaan.\nFlorida on kolmen ottelun tappioputkessa. Vierasjoukkue hävisi edelliskamppailun Chicagolle, mutta Sharks on joukkue joka hyvin harvoin häviää kahta ottelua peräkkäin.\nVieraissakin San Jose on ottelun selvä suosikki ja kelpaa kertoimien puolesta peleihin.\nMontreal sai vaikeamman jaksonsa vihdoin poikki, kun Minnesota kaatui kotikentällä 4-1. Winnipeg on myös päässyt hyvään vauhtiin, kun edellisestä viidestä ottelusta on kaikista tullut pisteitä.\nVaikka Jets on kerännyt tasaisesti pisteitä, on peliotteet ailahtelevia. Montreal on huomattavasti laadukkaampi kokonaisuus ja kotikentällä ottelun selvä suosikki. Isännät mahtuvat helposti peleihin!\nTampa Bay on äitinyt aivan hurjaan vireeseen! Edellisestä kymmenestä ottelusta joukkue on hävinnyt vain kaksi ja peräkkäisiä voittoja on koossa peräti kuusi.\nChicago on materiaalin puolesta laadukkaampi, mutta sen peliotteet ovat ailahdelleet läpi kauden. Hurjassa lennossa oleva Lightning-miehistö syttyy varmasti sarjan kestomenestyjää vastaan taisteluun.\nBlackhawks on ottelun suosikki, mutta tässä kohtaa vierasyllätys maistuu vetoihin!


Beach -treenit on point! | Janni Hussi\nKategoriat\tKuntoilu\tMatkustelu\nKirjoitettu\t 6:24\t 10.3.2017\nOikeinoikein lämpimät terveiset täältä Hua Hinin auringon alta! Heti kättelyyn todettakoon, että täällä on kohtalaisen hidas netti, joten katsotaan minkä verran saan kuvia tähän ladattua ilman että menee ikä ja terveys 😀\nTäällä mennään siis tosiaan Spartanin Thailand Bootcampilla yhdessä ryhmä rämän kanssa. Toisin sanoen, tää on mulle siis duunimatka, vaikka rehellisyyden nimissä se tuppaa tässä aika hätäseen aina unohtumaan 😀 Kyllä mä niin nautin olostani täällä voi hitsiläinen! Spartanin oma Antti Nurmi on täällä kuitenkin siis pääjehuna ja mä heitän sitten oman lusikkani soppaan omalla osaamisellani aina väliin.\nTäällä bootcampilla treenataan siis kahdesti päivässä, josta mä hoidan aamutreenit ja Antti piiskaa meitä iltaisin. Pakko kyllä myöntää, että Antti ei päästä täällä ketään helpolla! 😀 Allekirjoittaneellakin alkaa pikkuisen jo lihakset tuntua siltä, että jotain on tehty. Ollaan nyt tähän mennessä vedetty siis 4 treeniä, kaikki niistä beachilla. On kyllä niin ihanaa päästä käyttämäään omaa kehoa treeneissä, nyt kun olen taas jonkin verran käynyt Suomessa salilla. Kyllä mä kuitenkin joudun kallistumaan oman kehon treeneihin, jos pitäisi valita puntin ja kp-treenien väliltä. Vaikka nyt on kyllä ihan hyvä sali-draivikin ollut päällä viime viikot. 🙂 Mutta onneksi ei tarvitse valita! 😀\nEnsimmäisen päivän aamujumppaa\nBeachilla on ihana treenata aamuisin\nSprintit hiekalla on erittäin tehokkaita\nIhana Piia venytyksessä 🙂\nMe tultiin Thaikkuihin Antin kanssa jo maanantaina, muu treeniryhmä vasta tiistaina. Oltiin ma-ti välinen yö Bangkokissa, johon lennot sekä meillä että muulla porukalla tuli. Oli kiva käydä tutustumassa myös vähän Bangkokin elämään, joka oli kyllä kieltämättä aikamoisen hektistä omaan makuun. Wikipedia tiesi kertoa, että vuonna 2010 Bangkokissa asui n. 8,3 miljoonaa ihmistä, joidenkin arvioiden mukaan luku on tällä hetkellä 15 miljoonaa. Että kyllähän siinä yhteen kaupunkiin muutaman kerran Suomen väkiluku mahtuisi, haha! 😀\nToisen päivän aamutreeneissä oli leikkimielinen viesti…\n….Joka ei yllättäen ollutkaan enää kovin leikkimielinen 😀 😀 Haha!\nAamusta heti vetreäksi!\nTänään vedin meille aamulla vähän iisimmän treenin. Pelailitiin mm. polttopalloa ja viestiä ja joogattiin. Illalla onkin sitten taas Antin vuoro ja sen jälkeen lähdemme porukalla katsomaan thainyrkkeilyä. Ihan super siistiä!! Mä oon kerran käynyt Suomessa Porvoossa katsomassa, tai no sielläkin olin tapahtumassa juontajana, mutta pääsin kuitenkin kosketuksiin lajin kanssa. Täällä onkin kuulema vähän kovempaa settiä tulossa mm. suojien osalta. Niin hienoa päästä näkemään tämän maan kansallisurheilua paikan päältä! Tiedä vaikka sitä itseki innostuisi… 😀\nNyt mä alan tästä suuntaamaan kuitenkin aurinkorasvauksen kautta poolille pariksi tunniksi. Matkaa pääsen seuraamaan mun snäpissä @jannihussi ja samalla nimellä myös instagramista. Ihanaa perjantaiaamua Suomeen <3\nPs. Heinäkuussa tulossa uusi bootcamp! Infoan tästä myöhemmin lisää. 🙂\nTää on vaan niin siistiä! Hyviä treenejä, hyvää ruokaa ja mahtava porukka!\nTreenien välissä voi ottaa chilliä 🙂\n3 kommenttia kirjoitukselle “Beach -treenit on point!”\nOlipa yllätys bongata ekasta kuvasta töistä tuttu nainen. Empä tienny tollasella lomalla hänen olean 😉\nHei! Minkä merkkiset on noi sun kuvissa esiintyvät siniset shortsit?\nMoikka! Ne on Lulu Lemonit! 🙂


Getafe - Osasuna 19.09.2020 - Katso Vihje & Live Stream\n> La Liga: Getafe - Osasuna\nLa Liga: Getafe - Osasuna\nJulkaistu: 16.09.2020 09:50\nLa Liga | Getafe - Osasuna | 19:30\nPerjantain ainoassa La Liga-ottelussa Getafe saa vieraakseen Coliseum Alfonso Perezille kautensa jo viime viikonloppuna aloittaneen Osasunan.\nGetafen viime kaudesta kaksijakoiset fiilikset\nJosé Bordalásin alaisuudessa Getafe sijoittui viime kauden päätteeksi kahdeksanneksi, kahden pisteen päähän Euro-paikoille selviytyneestä Granadasta. Pisteodottamaa Getafe keräsi sarjassa seitsemänneksi eniten, joten aineksia olisi aavistuksen parempaankin ollut. Eurooppa-liigassa Getafe selvitti tiensä 16 parhaan joukkoon.\nBordalásin suojatit pelasivat viime sesongin väkevästi aina koronapandemian aiheuttamaan kauden keskeytykseen asti, pitäen ajoittain kiinni jopa Euro-paikoista. Tauon jälkeen meno tyssäsi kuin seinään, eikä 11:stä viimeisestä ottelusta irronnut kuin yksi täysi pistepotti. Tasapelejä heltisi toki viisi, mutta tuo ei riittänyt tiukassa taistelussa Euro-paikoille.\nGetafen peli perustuu pitkälti hyvään puolustuspelaamiseen ja kovaan prässiin. Päästettyä maaliodottamaa Bordalásin ryhmälle kertyi viime kaudella kuudenneksi vähiten. Rikkeitä Getafella oli taas koko La Ligassa eniten, 706.\nAinoa merkittävä lähtijä siirtoikkunan aikana oli konkarihyökkääjä Jorge Molinan siirtyminen ilmaiseksi Granadan leiriin.\nToiseen suuntaan hankittiin Villarrealista viime kauden Valladolidissa lainalla pelannut Turkin maajoukkuehyökkääjä Enes Ünal, josta pulitettiin yhdeksän miljoonaa euroa.\nMuut kokoonpanomuutokset ovat lähinnä lainaliikehdintöjä suuntaan ja toiseen.\nOsasuna aloitti kautensa voitolla\nViime kaudeksi korkeimmalle sarjatasolle noussut ja hienosti 10:ksi sijoittunut Osasuna aloitti uuden kauden vierasvoitolla sarjanousija Cadizista.\nCadizia vastaan Osasuna pääsi kuskin paikalle vain 10:nen minuutin jälkeen Oierin vapautettua pallonriiston jälkeen Adrian maalintekoon. 2-0 osuma nähtiin kymmenisen minuuttia ennen varsinaisen peliajan loppua. Pallo pelattiin sivurajaheitosta boksiin, josta viime kaudella kahdeksan täysosumaa viimeistellyt Ruben Garcia täräytti pallon Cadizin verkkoon. Syöttöpisteen Garcian osumaan merkkattu kesällä Frankfurtista Osasunaan siirtynyt Lucas Torro. Pelitapahtumien valossa Osasuna ei aivan noin edellä isäntiään ollut, sillä esimerksiksi xG:t kirjattiin lopulta liki tasan.\nOsasunan tuorein hankinta on Jonathan Calleri, joka siirtyi lainalle Maldonadosta. Viime kauden Espanyolissa pelannut argentiinalaispeluri takoi kausina 17-18 & 18-19 yhteensä 18 maalia Las Palmasin & Alavesin paidassa.\nOsasunalta on edelleen sivussa viime kaudella 20:een otteluun yhdeksän maalia takonut Chimy Avila. Avila pääsi jo harjoitusotteluissa irti pitkän tauon jälkeen, mutta loukkaantui jälleen. Avilan lisäksi avauksen pelaajista poissa on Darko Brasanac.\nGetafe kertoimiaan pienempi suosikki\nVaikka Getafe suoskin aseman ansaitseeksin, ei markkinoilla tarjottavat kertoimet kuitenkaan kelpaa ainakaan allekirjoittaneen peleihin, voittajavetojen puolelta value on ehdottomasti Osasunan menestyksessä. Maaliodottama on myös markkinoilla todella alhainen, ja siinäkin on pientä näkemyseroa. Vaikka kumpikin joukkue, Getafe etunenässä, on underiin päin yleisestikin, ei matalista maalimääristä löydy pelattavan arvoisia kertoimia. Kummankin joukkueen maalista sen sijaan maksetaan jo kertoimia, mitkä kohtaavat todennäköisyyksiä. Tuo skenaario osuu arviolta 47,7%:n todennäköisyydellä ja kun kerrointa tarjotaan 2,35, niin kyllähän tuon kelpaa lapulle paiskata.\n2. Venäjän Valioliiga: Zenit - Ufa\n3. Bundesliiga: Bayer Leverkusen - RB Leipzig\n4. Bundesliiga: Mönchengladbach - Union Berlin\n6. Ykkönen: MuSa - MP\n7. La Liga: Valencia - Huesca\n8. Valioliiga: Crystal Palace - Everton\n10. Vysshaya Liga: Torpedo Zhodino - Neman Grodno\n11. La Liga: Elche - Real Sociedad\n12. Valioliiga: West Bromwich - Chelsea\n13. Venäjän Valioliiga: Sotshi - Krasnodar\n14. Valioliiga: Burnley - Southampton\n15. La Liga: Betis - Real Madrid\n16. La Liga: Osasuna - Levante\n17. La Liga: Eibar - Athletic Club


Tuhat ja yksi tarinaa : 625. tarina (Kissakujat ja hämärän hyssyt)\nEsikoinen lähtee äidille lenkkiseuraksi. Aurinko ei ole enää pitkään seuranamme, joten päätämme avittaa matkamme alkua bussilla. Bussilla alun tylsän tien hurauttaa kymmenessä minuutissa, kävellen siihen menisi puolisen tuntia. Ruskea kyltti osoittaa yleensä johonkin nähtävyyteen. Tällä kertaa meitä huijataan ja edessä on vain aidattu alue, johon ei ole pääsyä. Täytyy siis lähteä kiertotielle.\nJyrkän tien reunaan on parkkeerannut autoletka. Kaikki ihailemassa kukkulalta avautuvaa maisemaa. Joissakin autoissa nuoret parit, joissakin kaverukset olutlasillisella. Kuskikin saa näköjään ottaa pienet Bosborille. Aidan takana luksuselämä uima-allashuviloineen ja siistiksi ajettuine nurmineen. Kun emme jaksa päivitellä toisten onnea, astumme sinne, minne me jokainen lopulta päädymme. "Miksi ihmeessä tykkäät hautausmaista," ihmettelee esikoinen. Minä keksin monta syytä. Siellä on yleensä rauhallista kulkea, maasto on mukavan vaihtelevaa, hautakivistä voi lukea monta ajattelemisen aihetta antavaa värssyä. Ja mikä tärkeintä: hautausmailla muistaa kuolevaisuutensa ja sen, että kaikki tässä maailmassa on joskus annettava pois. Se laittaa asioita oikeisiin mittasuhteisiin.\nEilen olin niin kuin sinä, huomenna sinä olet kuin minä.\nHuoleton ja onnellinen elämä\nmikä onni, miten erinomaista\nTaaskaan palatsin ovet eivät aukea meille. Aurinko laskee ja antaa lenkkeilyllemme mitä kauneimman valon. Ilta Bosborilla. Jos aamunsa aloittaisi kahvilla sen ääressä, voisi iltansa lopettaa illallisella salmen kainalossa. Bongaan uuden niin houkuttelevan näköisen ravintolan, että päätän: lähtöä ennen käymme miehen kanssa syömässä jossakin uudessa paikassa kerran kuukaudessa. Vielä kun voimme.\nJa illallinen täällä!\nLuulin, että ilma on viileä, mutta se onkin lämmin. Rannassa tulee usein tunne siitä, että asuisi etelässä. Miten paljon Istanbul saattaakaan muuttaa muotoaan ihan vain muutaman kilometrin välillä. Vesi antaa oman tuoksunsa ja sen äärellä ihmisistä tulee notkeampia, rennompia ja jotenkin hyvemmän tuulisia. Tuuli puhaltaa pois murheet ja huolet. Aika lakkaa juoksemasta ja ottaa hitaamman tempon. Ihminen muistaa taas, että joskus voi pysähtyä ihan vain sen tähden, että joku on kaunis. Kauneudesta tulee arvo.\nPuutalokujat ja illan valot. Aitojen takaa pöllähtelevät tuoksut. Kissakujat ja hämärän hyssyt. Esikoinen alkaa ymmärtää, että mikä sitä äitiä täällä kävelyttää. "Voitaisiinko tehdä tästä joka lauantainen tapa?"\nLähettänyt Mine klo 19.32\nTunnisteet: Anadolu Hisari , Istanbul , lenkillä. Küçüksu\nVoi kiitos jälleen näistä tunnelmista ja ajatuksista! Miten tärkeistä asioista muistutatkaan.\nOlen kyllä näiden kuviesi ja tarinoidesi ansiosta ihastunut Istanbuliin:).\nLumiset terveiset mökiltä, pihasauna odottaa..\n8. helmikuuta 2014 klo 19.43\nIhanaa laatuaikaa, ihanissa maisemissa. Aurinkoista sunnuntaita täältä vesisateesta.\n8. helmikuuta 2014 klo 20.48\nIhana lenkki teillä kahdestaan! Mukavaa viikonlopun jatkoa! :D\n8. helmikuuta 2014 klo 20.57\nIhana äidin ja tyttären iltakävely!...olisin mieluusti itsekin tänään ollut siellä Bosborin rannoilla mieluummin, kuin täällä ankean harmaassa suojasäässä Espoossa ja istahtanut aamukahville tai illalliselle kuvaamiisi ravintoloihin tai kahviloihin;)Miten tunnelman ja ilmapiirin voikin aistia niin elävästi kuvistasi;)Tyrin tänään jotenkin näissä googletileissäni ja unohdin salasanani;( niin, että minulla on nyt sitten uusi tili,onneksi sen luominen kävi helposti en muuten olisi päässyt enää kommentoimaan blogiasikaan!\n8. helmikuuta 2014 klo 21.19\nMukavaa etta sait kavelyseuraa! Kaunis illan valo kuvissa.\n8. helmikuuta 2014 klo 21.26\n"Onni ja ikävä istuvat tyynyni kulmalla, pitäen kättään otsalla kuumottavalla..." Mistähän luikahti moinen runonpätkä päähäni kuvia katsellessa :)\nJoku kumma haikeus, ajatus kuinka eri tavalla voi kaupungin ottaa haltuun kun on sinut sen kanssa. Aivan toisin kuin piipahtajat, jotka saavat aina vain pintaraapaisun kaikesta.\nOnneksi edes sen :D\nKiva, saat jatkossa lauantaiseuraa !\n8. helmikuuta 2014 klo 21.27\nMaria: Niin, sekin pitäisi muistaa, että tästä lähin helmikuuni ovat lumiset, eikä samenttisen keväiset. Kyllä se jännittää, että oppiiko sitä enää tykkäämään lumesta?\nMimon Mami: Kiitos, meilläkin saisi hieman sataa, kun en viitsi käydä itse parvekekukkia kastelemassa.\nMatkatar: Huomenna onkin lasten loman viimeinen päivä ja aletaan etsimään kyniä ja kumeja reppuun.\nKirsi: Hups, minulta saattaisi hyvinkin kanssa kadota salasanat yms. Tallennan ne koneelle ja siksi ne toimii, mutta jos pitäisi mennä toiselle koneelle ja muistaa, niin kävisi kyllä huonosti.\nAnu: Illoin ja aamuin on kauneimmat valot. Niin se on.\nPepi: Tytär kysyi, että missähän sinä Kotkassa kävelet, kun on tylsemmät lenkkimaastot. En kyllä suostunut siihen diagnoosiin. Ajattelin, että ensi talvena kävelen ensimmäistä kertaa vuosiin meren jäällä ja otan uusia alueita haltuuni. Kotka on kaunis kaupunki.\nOlen tänään varaillut meille hotellit ja laivat välille Istanbul-Kotka. Onni ja ikävä istuvat tyynyn kulmalla, oikein diagnosoit. Saadakseen jotakin, on jostakin luovuttava. Jotta sellaista se on ja siksi on hyvä välillä kävellä hautausmaalle ja muistaa, että ei kannata rakentaa mitään lopullista kun ei kuitenkaan voi lopullisesti jäädä. Ei Istanbuliin eikä Kotkaankaan. Koko elämä on meillä lainassa, jotta saamme siitä iloita joka hetkessä ja jotta ymmärrämme, että tulee sekin päivä, kun siitäkin on luovuttava.\n8. helmikuuta 2014 klo 22.58\nMinäkin pidän hautausmaista, niissä on samankaltainen lohdullinen ja kiireetön tunnelma kuin kirkoissa. Voi miten upean minileijonan kohtasitte retkellänne. Kiitos taas lenkkiseurasta, mukanasi pääsee aina mielenkiintoisiin paikkoihin.\n8. helmikuuta 2014 klo 23.16\nOi Istanbul, oi!\n8. helmikuuta 2014 klo 23.19\nhautausmaat ovat hyvia paikkoja kavella, siella asiat asettuvat tosiaan oikeisiin mittasuhteisiin, ihanat iltakavelyt olleet teilla!\n9. helmikuuta 2014 klo 8.17\nCheri: Minileijonasta esikoiselle tuli mieleen meidän Helmi-pupu. Sekin on tuollainen pörrökasa.\nTiina: Oi oi.\nPetra: Ja eri maiden hautausmaat ovat mielenkiintoisia kulttuurioppaita. Esikoinen ei tykkää täkäläisistä, kun ne on huonosti hoidettuja ja kukattomia.\nEsikoisesi ei sitten mahtaisi pitää myöskään juutalaisista hautausmaista, kukkien tilalla kun on kiviä. Minä käyn aina myös ehdottomasti hautausmailla kävelemässä. Sykähdyttävimmät on ehkä olleet entisillä sota-alueilla, esim. Bosniassa. Karuin kuitenkin Grönlannissa, jossa oli kyllä paljon kukkia, tekokukkia siis, mutta tunnelma viiltävän karu.\nHienolla reitillä kävelit taas, mutta lenkin parasta antia taisi kuitenkin olla tyttären kysymys yhteisistä kävelyistä?\n9. helmikuuta 2014 klo 10.46\nVoi noita maisemia! Ei ole ihme, jos tulee ikävä. Mutta Kotkakin on kaunis kaupunki, ja siellä on merikin. :-)\n9. helmikuuta 2014 klo 10.47\nIhana kävelyretki sinulla ja tyttärelläsi:)\nSuoalaiset yleensä pitävät näistä ikuisista lepopaikoista, ja yleensä meillä haudat on hyvin hoidettuja. Se on kulttuuriin kuuluva asia.\nMiten ihastuttavia näköaloja oletkaan kuvannut, Mine; kiitos näistä!♥♥\nSaga: Juutalaiset haudat oli kuitenkin hoidetun näköisiä. Näitä täällä hoidetaan kovin huonosti, ja ehkä se oli se tyttären pointti?\nSatu: Kyllä, Kotkassa on puolensa. Ja meillä koti Meren kainalossa ja Kymijoen kupeessa, eli kyllä meidän kelpaa:).\nAili: Kyllä, olen itsekin ollut suomalaisia hautausmaita puunaamassa:). Se on tärkeä asia!\n9. helmikuuta 2014 klo 16.14\nVoi nuo auringonlaskukuvat ovat kuin Claude Monet'n maalaukset!\nHyvin vastattu, noista syistä minäkin tykkään hautausmaista, vaikka Suomessa harvemmin kovin pitkiä värssyjä kivistä löytyykään.\n9. helmikuuta 2014 klo 16.45\nHietzu: Minun tai sinun täytynee toivoa omaan hautakiveeni joku värssy ja aloittaa uusi perinne Suomen hautausmailla:).\n9. helmikuuta 2014 klo 20.13\nEn yhtään ihmettele, jos noita lenkki"maastoja" tulee ikävä. Uskomatonta miten erillaisia taloja mahtuu matkasi varrelle. On ökyrikkaita ja sitten ei niin ökyjä.\nPitää tässä ihan kehaista, että sairaalassa tehdyn punnituksen jälkeen loppui makean syönti kuin seinään. Hyvä, että en pyörynyt kun näin lukeman. Lenkille lähden heti, kun pystyn. Tästä vuodesta tulee terveellinen vuosi. Eikö niin?\n9. helmikuuta 2014 klo 20.22\nVoi että miten upea kissa! Ja aika hienot lenkkimaisemat teillä taas oli.Mikä tuo kaunis rakennus meren äärellä on?\n9. helmikuuta 2014 klo 20.34\nOn kyllä mukava paikka lenkkeillä, voittaa Suomen loskaisen ja harmaan sään mennen tullen. Aurinkoinen talvisää valkoisella lumipeitteellä onkin sitten asia erikseen! Kutakin aikansa, juuri nyt ottaisin mieluummin Bosborin rannat. Suomen hautausmaat ovat kyllä mielestäni kauniita, Turkin lähinnä karuja hoitamattomuutensa vuoksi.\n9. helmikuuta 2014 klo 21.57\nVihreatniityt: Minäkin olen makealakossa. Ja koitan pitää itseäni liikkeellä. Jälkimmäinen on kyllä kärsinyt lasten lomasta, mutta tänään loppuu se (teko)syy olla lähtemättä.\nJael: Se on Kucuksun palatsi, johon en ole vielä saanut mentyä sisälle. Ilmeisesti sulttaanin metsästysmajana käyttämä rakennus.\nMerve: Aikansa kutakin. En minkään kaipaa loskaa tai pimeää. Istanbulin kevät on hienoa aikaa, joten yritän ottaa siitä nyt kaiken irti.\n10. helmikuuta 2014 klo 7.49\nIhana "leijona"kissa :) kissakuvat on mun lemppareita (josset ole vielä huomannut...)\n10. helmikuuta 2014 klo 11.24\nTerhi: Kissakuvia onkin kiva ottaa. Istanbul on sellainen kissojen kaupunki.\n10. helmikuuta 2014 klo 12.49


NutritionFacts - Ravinto - Puhdasruoka.fi\nStarted By Mikko Lahtinen , syys 05 2011 16:13\n50 vastausta aiheeseen\nLähetetty 05 syyskuu 2011 - 16:13\nKyseessä on Michael Gregerin vähän aikaa sitten avaama sivusto. Aiempina vuosina Greger on julkaissut Latest in Clinical Nutrition -koosteita yhden vuodessa. Nyt ymmärtääkseni neljän ensimmäisen osan sisällöt on ladattu tuonne sivustolle katseltavaksi. Uusimmasta löytyy vasta osa, mutta senkin videoita ilmestyy sinne jatkuvasti lisää. Greger käy vuosittain läpi tuhansia tutkimuksia ravintoon liittyen, ja poimii niistä mielestään merkittävimmät sekä kiinnostavimmat koosteisiinsa.\nTarkoituksena on ensimmäisen vuoden ajan julkaista video päivässä, ja katsoa sitten sen jälkeen, että miten jatketaan. Videoiden yhteydestä löytyy yleensä linkit lähteisiin. Sivustolta löytyy myös blogi.\nAjattelin, että tähän ketjuun voisi poimia kiinnostavimpia videoita, joista voisi mahdollisesti syntyä jatkokeskustelujakin.\nKatselin eilen tuon uusimman koosteen. Siinä Greger on jälleen etsimässä huonoja puolia vähäisestäkin kananmunien syömisestä:\nHeh, viimeisimmän videon jälkeen jutut kananmunien rikkaudesta luteiinin ja zeaxanthinin suhteen tuntuvat hieman huvittavilta. Ehkäpä on helpompi syödä kulhollinen pinaattia kuin kymmeniä kananmunia...\nBlogin puolella jatkoa kananmunista:\nGreger on itse kasvissyöjä, joten häneltä saattaa löytyä intoa kaivella eläinperäisten ruokien haittoja hieman tarkemmin. Siitä huolimatta jokaisesta koosteesta kuitenkin löytyy haittojen kaivelua kasveistakin. Uusimmassa suurin yllätys oli avokadon laittaminen mahdollisesti haitallisten listalle. Videota ei ole vielä julkaistu sivustolla, mutta ajatuksena on se, että eräs kyseisen kasvin luontaisesti tuottama hyönteismyrkky (persin) päätyy jossakin määrin myös hedelmään. Koeputkessa tämä tekee huomattavaa haittaa ihmisen soluille. Ravinnosta saatuna tilanne on luultavasti jokseenkin toisenlainen, mutta nykyisen tiedon perusteella Greger on päättänyt suositella suhtautumaan varauksella avokadoon.\nToinen kiinnostava kohta oli sahramin toimiminen tehokkaana lääkkeenä Alzheimerin tautiin. Sekin video on vasta tulossa sivustolle. Asia vaatii lisää tutkimuksia, mutta Greger mainitsi, että jos joku oma sukulainen tai tuttava sairastuisi, niin sahramin kokeileminen varmaan kävisi mielessä näilläkin tiedoilla.\nMukana oli myös kasvisten ja eläinperäisten ruokien vertailua antioksidanttien suhteen:\nGregerin mielestä tämä jo yksinään on hyvä syy harkita kasvispainotteista ruokavaliota. Maininta siitä, että olut on merkittävä antioksidantten lähde tavallisessa amerikkalaisessa ruokavaliossa antaa melko karun kuvan kyseisen dieetin terveellisyydestä...\nKoosteet löytyvät helposti myös torrentteina, ja Greger on niitä tietääkseni itse laittanut ihmisten saataville. Jos noita päätyy levyinä ostamaan, niin kaikki tuotot menevät hyväntekeväisyyteen.\nLähetetty 06 syyskuu 2011 - 22:53\nNoihin kananmunavideoihin liittyen voisi lisätä, että niiden terveellisyys tai haitallisuus on omalta kannalta melko yhdentekevää. Kuitenkin olen miettinyt, että miten todellisen riskin ne muodostavat sydäntautien riskiryhmissä oleville? Näitä kyllä löytyy esimerkiksi sukulaisten joukosta.\nGreger jatkoi myös B12-vitamiinilisän tärkeyden puolesta kampanjointia:\nTuon mukaan 52 prosenttia Britannian vegaaneista kärsii B12-puutoksesta, ja 21 prosentilla on vajausta. Vegetaristeilla vastaavat luvut 7 ja 17. No, Durianrider ja kumppanit usein kovaäänisesti mainitsevat, että kyse ei ole kasvissyöjien ongelmasta, vaan puutosta ja vajausta löytyy sekasyöjiltäkin. Heh, tuon videon mukaan luku ei tosin ole useita kymmeniä prosentteja, kuten Harley haluaa antaa ymmärtää, vaan Gregerin mukaan noin 1,4 prosenttia (puutos ja vajaus yhteensä). Se on ihan hyvä, että Greger jaksaa vuodesta toiseen jauhaa tämän asian tärkeydestä, koska viesti ei selvästikään ole mennyt vielä läheskään kaikille perille.\nNykyään Gregerin suositukset ovat B12-vitamiinin suhteen joko kerran viikossa 2500 mikrogrammaa syanokobalamiinia tai kerran päivässä 250 mikrogrammaa samaa ainetta.\nLähetetty 30 syyskuu 2011 - 18:34\nPoimitaanpa tuolta Gregerin uusimmat suositukset B12-vitamiinin suhteen hieman tarkemmin:\n•At least 2,500 mcg (µg) cyanocobalamin once each week, ideally as a chewable, sublingual, or liquid supplement\n•or at least 250 mcg daily of supplemental cyanocobalamin (you needn’t worry about taking too much)\n•or servings of B12-fortified foods three times a day, each containing at least 25% U.S. “Daily Value” on its label\n•Tip: If experiencing deficiency symptoms, the best test is a urine MMA level (not serum B12 level)\nNäköjään D-vitamiininkin suhteen kohtalaisesti virallista suositusta runsaammalla linjalla. Syanokobalamiini vs. metyylikobalamiini -kysymyksessä Greger on sillä kannalla, että jälkimmäinen on lähinnä keino myydä B12-vitamiinia hieman kalliimpaan hintaan. Jos ei tupakoi, omaa maksavauriota tai syö todella paljon maniokin juurta, niin halvemman syanokobalamiinin pitäisi riittää.\nSuositukset tuntuvat nousevan jatkuvasti... B12-vahvistettujen ruokien osalta ne eivät ole mielestäni täysin johdonmukaisia verrattuna noihin muihin, koska näissä ruoissa määrät ovat yleensä huomattavasti matalampia.\nLähetetty 06 lokakuu 2011 - 00:57\nHeh, Kaliforniassa on haastettu oikeuteen "PCB-vapaita" tuotteita kauppaavia kalaöljykauppiaita:\nLähetetty 06 lokakuu 2011 - 06:31\nVertailin huvikseni noita puhdistetuista kalaöljykapseleista saatuja PCB-määriä kalansyöntiin.\nOtetaanpas tuolta pari esimerkkiä:\nPCB: 0.1991 pbb\nPCB: 0.242 pbb\nLaskin miten tuo vastaa kalansyönnistä saatavaa määrää. EU:n raja PCB:lle kaloissa on 8 pg/g. Itämeren lohi ylittää tämän lukeman arvolla 10 pg/g.\nYksi 100g kala-ateria sisältää 500mg kalaöljykapseliin verrattuna luokkaa 6,5-8 kertaisen määrän PCB:tä, jos laskee tuolla arvolla 8 pg/g. Myös EPA- ja DHA-rasvahappoja on kapselissa jonkin verran enemmän kuin 100 grammassa lohta.\nAinakin noissa puhtaissa kalaöljytuotteissa PCB:n määrä on siis aika pieni verrattuna vaikka Itämeren loheen tai tohon raja-arvoon. Järvikaloissa PCB:tä on paljon vähemmän, ja niihin verrattuna yksi kapseli vastaa about 50g-450g kala-ateriaa PCB-pitoisuudeltaan, mutta järvikaloissa on taas elohopeaa varmasti paljon enemmän. Kapseleista elohopeakin on puhdistettu.\nLähetetty 06 lokakuu 2011 - 07:26\nOlin aiemmin siinä luulossa, että kalasta saisi aina monta kertaluokkaa enemmän PCB:tä verrattuna kapseleihin. Noi puhdistusmenetelmät ei kuitenkaan olekaan ihan niin supertehokkaita kuin olen aiemmin luullut. Itämeren rasvaisista kaloista siis kuitenkin saa luokkaa 10-kertaisen määrän PCB:tä kapseliin verrattuna, jos puhutaan vastaavista määristä EPA- ja DHA-rasvahappoja.\nLähetetty 06 lokakuu 2011 - 07:45\nTossa oikeusjutussa noi eniten PCB:tä sisältäneet öljyt eivät olleet kunnollisella menetelmällä puhdistettuja, ja ne oli lisäksi saastuneista kalalajeista tehtyä öljyä.\nLähetetty 06 lokakuu 2011 - 09:21\nKuka vielä väittää, että ihminen ei ole luonnoltaan sekasyöjä?\n250 µg päivässä? Tuollaiseen lukemaan pääsee vain B12-lisällä tai syömällä maksaa joka päivä. Virallinen suositus näyttäisi olevan 2-3 µg/vrk.\nLähetetty 07 lokakuu 2011 - 13:15\nTuossa kalaöljyasiassa kysymys lienee lähinnä kuluttajan tietoisesta huijaamisesta:\n“While looking at the industrial fishing operations of controversial Omega Protein, we found that the industry seems very aware that fish oil supplements can be high in PCBs,” said Chris Manthey, one of the plaintiffs. “That's why many of them say their supplements have been ‘treated’ to remove or reduce PCBs,” he said. “But since they don’t say how much PCB contamination is still left, even consumers who choose ‘treated’ supplements can’t know what PCB levels they're swallowing along with their daily omega-3."\nSome “healthy” fish oil supplements come with serious chemical contamination; lawsuit to force warnings\nTuonkin takia minua harmittaa, kun ihmiset höpisevät eri palstoilla sitä, että kasvissyönti on ihmisen "luonnollinen" ruokavalio, ja jättävät tarpeelliset lisäravinteet ottamatta. Asiaa eivät yhtään auta tyypit, jotka alkavat selittää, että B12-vitamiinia saa kyllä luultavasti ihan tarpeeksi, jos ei noudata kovin hygieenisiä menetelmiä erilaisia ruokia käsitellessä. Esimerkiksi syö huonosti pestyjä tai kuorittuja vihanneksia ja muuta vastaavaa.\nJos jakaa viikkosuosituksen tasaisesti, niin siitä tulee jo yli 350 mikrogrammaa päivälle. No, esimerkiksi Betolvex-purkin mukana tuleva suositeltu annos on vieläkin suurempi:\nMikäli lääkäri on määrännyt jonkin muun annoksen, tulee sitä ensisijaisesti noudattaa. Aikuisille: Alkuannos on yleensä 2-4 tablettia (2-4 mg) vuorokaudessa ja ylläpitoannos 1 tabletti (1 mg) vuorokaudessa.\nBETOLVEX 1mg tabletti\nPäivittäinen ylläpitoannos on neljä kertaa suurempi kuin Gregerin suosittelema. No, valmistaja saattaa hieman liioitella tarvetta, jotta tuotetta pitäisi käydä useammin hakemassa.\nLähetetty 10 lokakuu 2011 - 02:44\nTuota B12:sta monet ottaa jopa piikkinä.\nLähetetty 10 lokakuu 2011 - 03:55\nSellaisille henkilöille, joilla on ongelmia imeytymisen kanssa, tuo on ihan hyvä ratkaisu. Ja onhan se muutenkin tavallaan helpompaa ottaa pistos pari kertaa vuodessa kuin päivittäin lisäravinteena.\nLähetetty 12 lokakuu 2011 - 01:39\nEnsimmäisessä viestissä mainitsin tuon avokadon luontaisen torjunta-aineen. Kyseinen video:\nVasta alustava tutkimus, jolla ei vielä ole välttämättä paljoakaan tekemistä käytännön kanssa.\nLähetetty 17 lokakuu 2011 - 17:43\nGregerilta on jälleen tullut uusi kooste. Sisällysluettelon perusteella vaikuttaa siltä, että ainakin D-vitamiini saa kohtalaisen paljon huomiota:\nLähetetty 19 lokakuu 2011 - 11:57\nHyvää juttua ainakin alkaloidusta vedestä:\nLähetetty 19 lokakuu 2011 - 12:09\nDurianrider viittaa Tuftin yliopiston selvitykseen, jonka mukaan yhdysvaltalaisista 30% kärsii b-12 puutoksesta. En usko että vegaaneilla tätä ongelmaa olisi kolmannessa maailmassa, jossa syödään likaisia kasviksia, eikä elätä steriileissä oloissa. B-12'han on bakteerin syntetisoima ravinne, jota ihmiskehossa valmistuu nenessä, suussa ja anuksessa.\nTässä sitten lihansyöjille ja maidon litkijöille ihan omaa videota\nViimeksi muokannut Blueteam, 25 marraskuu 2013 - 10:07 .\nLähetetty 19 lokakuu 2011 - 17:18\nOliko kyse aidosta puutoksesta, vai laskettiinko mukaan tyypit, joilla tasot olivat vähemmän optimaaliset? Melko hurja luku tuo 30 prosenttia, varsinkin kun vertaa tuossa Gregerin videossa mainittuun prosenttiin sekasyöjien kohdalla.\nLähetetty 20 lokakuu 2011 - 13:48\nUskoisin, että samaan syssyyn niputettiin myös kaikki lievästä puutoksesta kärsivät. B-12 puutos on kuitenkin aika yleinen länsimaissa vanhuksien parissa.\nLähetetty 15 joulukuu 2011 - 02:36\nGregerin D-vitamiinisarja alkaa lähentyä loppuaan:\nUusi kooste on ilmestynyt, jälleen mukana ihan kiinnostavia aiheita:\n1. Abdominal aortic aneurysms: ticking time balloons\n2. How to help prevent abdominal aortic aneurysms\n4. Avoiding a sugary grave\n5. Preventing childhood allergies\n6. Preventing adulthood allergies\n7. Say no to drugs by saying yes to plants\n8. Throw household products off the scent\n9. Carcinogenic putrescine\n10. Better than green tea\n11. Best berries\n12. Dried apples versus cholesterol\n13. Better than goji berries\n14. Amla versus cancer cell growth\n15. Amla versus cancer cell invasion\n16. Power plants\n17. Amla versus diabetes\n18. Antioxidants in a pinch\n19. Better breakfast\n20. Ayurvedic medicine worse than lead paint exposure?\n22. Amla and triphala tested for metals\n23. Dragon’s blood\n24. Anti up on the veggies\n25. Anti-inflammatory antioxidants\n26. The power of NO\n27. Bulking up on antioxidants\n28. Atkins diet: trouble keeping it up\n29. Plant-based Atkins diet\n30. Vitamin B12 recommendation change\n31. Safest source of B12\n32. Cheapest source of vitamin B12\n33. Daily source of vitamin B12\n34. New vitamin B12 test\n35. Soy worth a hill of beans?\n36. Doping with beet juice\n37. Priming the proton pump\n38. Don’t use antiseptic mouthwash\n39. Out of the lab onto the track\n40. Asparagus pee\n41. Pretty in pee-nk\n42. Hearts shouldn’t skip a beet\n43. Vegetables rate by nitrate\n44. Is bacon good or is spinach bad?\n45. When nitrites go bad\n46. Bacon and botulism\n47. Are nitrates pollutants or nutrients?\n48. Prevention is better than cured meat\n49. Carcinogens in the smell of frying bacon\n50. Vitamin C enriched bacon\n51. So should we drink beet juice or not?\n52. Meat additives to diminish toxicity\nB12 saa taas oman osansa, lisäksi ainakin minua kiinnostavat nuo tulevat nitraattijutut.\nLähetetty 15 joulukuu 2011 - 04:16\nMielenkiintoista 250 mikroa täytyy saada B12-vitamiinia päivässä...\nMiten hitossa toikin on mahdollista?\nEdes markkinoiden vahvimpiin kuuluvassa Nowin Biocomplex satasessa on vain cyanocobalamina B12:sta vaivaiset 100 mikroa.. mcg\nLähetetty 15 joulukuu 2011 - 04:43\nAinakaan kaikissa tableteissa imeytyvyys ei ole kovin hyvä, mikä on yksi syy moninkertaisille suosituksille kasvissyöjille. Se voi olla 5-10 prosentin luokkaa. Toki valmisteiden laadussa on eroja, ja kyseisen vitamiinin eri muodot myös imeytyvät eri tavoin.\nYhdeksännessä viestissä mainittu Betolvex sisältää tuhat mikrogrammaa tablettia kohti, mikä on jo ihan reipas annos. Lisäksi käyttöohjeissa aloitusannokseksi suositellaan aikuisilla 2-4 tablettia päivässä. Itse pitäisin tuota jo liioitteluna, ellei ole syytä olettaa, että vajausta on päässyt syntymään.\nLähetetty 15 joulukuu 2011 - 05:01\nIherbissä ei tuota Betolvexia ilmeisesti myydä, kun heitin hakukenttään.\nLähetetty 15 joulukuu 2011 - 05:28\nSe on kotimainen valmiste, jota saa apteekeista. Ei mitään ihan halvinta tavaraa. IHerbista löytyy esimerkiksi tuollainen:\nVoimakkuudeltaan vastaava, muoto tosin metyylikobalamiini, minkä pitäisi joidenkin mukaan olla paremmin imeytyvää. Tosin en oikein näe tarvetta panostaa B12-lisään, jos on sekaravinnolla. Varsinkaan tuollaisia määriä.\nLähetetty 07 maaliskuu 2012 - 21:42\nHuomenna siirrytään uuden koosteen videoita purkamaan. Mukana on jälleen joitakin kiinnostavia aiheita:\n1.Is there anything kale can’t do?\n2.Smoking versus kale\n3.Smoking versus broccoli\n4.From stem to stern\n5.From broccoli to breast\n6.Liver toxicity due to broccoli juice?\n7.How much broccoli is too much?\n8.The best detox\n9.Sometimes the enzyme myth is true\n10.Have broccoli, won’t travel\n11.Biggest nutrition bang for the buck\n12.The dangers of broccoli?\n13.Raw broccoli and bladder cancer survival\n14.Breast cancer survival, butterfat, and chicken\n15.Breast cancer survival and trans fat\n16.Breast cancer survival and lignan intake\n17.Flax and fecal flora\n18.Breast cancer survival and soy\n19.Coffee and cancer\n20.What about the caffeine?\n21.Vegetarians versus healthy omnivores\n22.EPIC findings on lymphoma\n23.Dioxins, viruses, or antibiotics?\n24.Poultry and penis cancer\n25.Carcinogenic retrovirus found in eggs\n26.Poultry exposure and neurological disease\n27.Poultry and paralysis\n29.Meat-borne infection risk from shopping carts\n30.A treatment for chronic fatigue syndrome\n31.Cholesterol and female sexual dysfunction\n32.Cholesterol and lower back pain\n33.Watermelon as treatment for erectile dysfunction\n34.The safer cinnamon\n35.Raw veggies versus cooked for heart disease\n36.The fruit whose juice is healthier\n37.Preventing COPD with diet\n38.Treating COPD with diet\n39.Eating healthy on the cheap\n40.When meat can be a lifesaver\n41.Creatine brain fuel supplementation\n42.Cheese mites and maggots\n43.Cow’s milk-induced infant apnea\n44.Cow’s milk casomorphin and crib death\n45.Cow’s milk casomorphin and autism\n46.National Dairy Council on acne and milk\n47.Skim milk and acne\n48.The acne-promoting effects of milk\n49.Apples and oranges: dietary diversity\n50.Garden variety anti-inflammation\n51.Preventing macular degeneration with diet\n52.How to see 27 miles farther\n53.Preventing cataracts with diet\nLähetetty 27 maaliskuu 2012 - 20:49\nTuosta soittolistasta löytyvät kaikki Gregerin Latest in Clinical Nutrition -DVD:t:\nLatest in Clinical Nutrition 2007-Present\nMyös tällä hetkellä sivustolla läpikäytävä kahdeksas osa löytyy sieltä kokonaisena, jos ei halua odottaa päivittäisiä videoita. Samoin vähän muitakin Gregerin vanhempia videoita.\nToki nuo videot löytyvät helposti torrentteinakin. Käsittääkseni Gregeriä ei tällainen pahemmin häiritse, koska hän on ilmeisesti itsekin noita torrentteja lisäillyt ja kommentoinut positiiviseen sävyyn muiden tekemiä tietyillä sivustoilla. Eikä tyyppi muutenkaan yritä jutuillaan rikastua, sillä tulot menevät hyväntekeväisyyteen.\nLähetetty 05 huhtikuu 2012 - 15:18\nTämä onkin mielenkiintoista, että mistä tulee noin iso suositus. Minullakin on multivitamiinissa yli 600 mikrogrammaa. Haitallisiahan nämä isot annokset ei ole, mutta ilmeisesti niistä on jotain hyötyä? Vai miksi muuten niitä joka paikassa suositeltaisiin...\nVähän sama asia C-vitamiinin kohdalla.


minkämerkkisellä autolla ajelet | sivu 24 | DVD Plaza\nVaihdelaatikossa ei ole ilmennyt lainkaan vikoja, kuten ei autossa muutenkaan. Ongelmana on enemmänkin se, ettei laatikko millään haluaisi jakaa moottorin tehoa renkaisiin asti. Kaasun painamisen jälkeen pitää odottaa pitkä aika ennen kuin mitään tapahtuu. Rampin jälkeen tielle liittymisessä meinaa toisinaan sydän pompata kurkkuun kun auto ei lähdekään liikkeelle nopeamman liikenteen tieltä.\nTotta. Tämä toimikoon hyvänä opetuksena siitä, että koeajoja kannattaa tehdä useita ennen lopullisen valinnan tekemistä.\nTuota joo, siis jos tuollainen toiminta johtuu selkeästi siitä automaattilaatikosta niin sittenhän siinä on vikaa.\nToinen vaihtoehto on sähköinen kaasupoljin, joka itselläni välillä temppuilee tuohon tapaan liikkeelle lähdöissä. Eli kun poljinta painaa niin ensin ei tapahdu juurikaan mitään ja sitten alkaa kuminauhamainen kiihdytys... toisaalta välillä se toimii ihan normaalistikin. Polkimen pontentiometri saattaa olla kulunut ja kontakti huono eikä komento mene aina perille. Muutenkin tuossa moottori vääntää matalilla kierroksilla aika huonosti joten vauhdikas ajotyyli vaatii reilua kaasun käyttöä (3000+rpm.)\nVaihdoin ennen lomia Fiat Linean Bravoon. Bravoa on hieman piristetty rosterisella 2-putkisella pakoputkistolla. Nyt kulkee aika kivasti, tehoa on n.180-185 hp ja vääntöäkin mukavasti(ehkä 260Nm). Noita turbokoneellisia on aika kiva modata.\nKonttorin puolelle asennutin 6,1" multimedialaitteen.\ntehoa on n.180-185 hp ja vääntöäkin mukavasti(ehkä 260Nm).\nLastu + putki ? Tuskin sentään pelkällä putkella on syntynyt 30-35 lisäheppaa...\nVoisi kuvitella tosiaan myös, että putken lisäksi siellä olisi moottorin softa päivitetty. Itselläni on yksi turboautokin ja siinä on vaihdettu isompi välijäähdytin, kaikki ahtoputket ja pakoputkisto isommiksi, turbo modifioitu, kansi modifioitu, lastu ja ties mitä mitä en nyt muista ja noilla siis tuli lisätehoa n. 60 hv ja vääntöä lisää n. 100 Nm, kun kävin nuo aikoinaan mittauttamassa. Essonbaarihevosia toki on vielä ainakin 50 lisää...\nEi suinkaan. Tehdas ilmoittaa tehot aina reilusti alakanttiin. Lineassa tehdas ilmoitti 120hp, dynamometri ilmoitti muistaakseni 135hp. Laskin saman kaavan mukaan Bravossa, 150+15=165+10-15% putken tuoma lisäteho->180-185hp.\nEn tiedä viitsinkö tietokoneella säädättää, sillä saisi kyllä vääntökäyrää optimaalisemmaksi, mutta saa nähdä. Tehot kyllä riittävät. Lineassa oli tietsikkasäädön jälkeen 166hp ja vääntö 261 Nm.\ne: en viitsi maksaa dynamometrimittauksesta erikseen, oma arvio riittää mainiosti ja perstuntuma, että voimaa on...minulle riittävästi.\nLineassa tehdas ilmoitti 120hp, dynamometri ilmoitti muistaakseni 135hp. Laskin saman kaavan mukaan Bravossa, 150+15=165+10-15% putken tuoma lisäteho->180-185hp.\nDr. Eever, 29.09.2011\nTurbokoneeseen saadaan helposti tietsikkasäädöllä tuo 30 heppaa lisää ja vääntöäkin reilusti. Hinta minulla oli Linealla hieman yli 500.\nSinulla taisi tulla nuo 30 lisähevoista aika kalliiksi tuon valossa? Minua ei oikein hotsita tuota vääntöä kovin lisätä, koska kytkin ja voimansiirto(vetarin nivelet yms) yleensäkin on silloin rikkoutumisvaarassa. Tehoahan saisin yli 200hp helposti, mutta riskit lisääntyvät sitten. Nykyisellään ei takuuasiat ole vaarassa, mikä on minulle tärkeää(3v. takuuta jäljellä).\nJoskus jos olet myymässä autoasi niin toivon, että et ilmoitukseen laita noita hatusta vedettyjä tehoja :hitme:\nTodellakin lisähevoset ovat arvokkaita. Meniköhän tuohon mun 60 hv tehon nostamiseen jotain n. 6000 e. Tässäkin oli "arvioitua ja virittäjän laskemaa" tehoa pitkälti yli 300 hv, mutta dynamometrimittaus on lahjomaton ja alle 300 hv jäätiin reilusti todellisuudessa.\nMun 2.0 turbomoottorissahan oli yli 200 hv toki jo ihan vakiona alunperin lähtökohtana.\nToisessa autossakin minulla on tuollainen tehoputkisto 3" putkea jolle viritysputken valmistaja "lupasi" 15 hv tehonlisäystä. Ei tullut kun sinne dynoon mentiin. Seuraavaksi laitan tuohon toiseen autoon avaramman viritysimuputken (saapui juuri maahan) jolle "luvataan" 5 kW lisätehoa valmistajan toimesta, mutta en todellakaan siihenkään lupaukseen usko. Tehoahan toki tuossakin on jo vakiona tehtaan ilmoituksen mukaan 355 hv (5,7-litran alumiini-V8, ainakin vielä vapaastihengittävänä), joten siinä näillä "kaavoilla" virityspako- ja imuputkien kanssa pitäisi sitten olla 377 hv, mutta tuskimpa on... ei se niin yksinkertaista ole. Tuskin ollaan edes tehtaan "lupauksissa"... (no ei tuolla nyt ihan jalkoihin tarvitse jäädä... tosin kaikkeenhan tottuu ja lisää pitää saada, eikä tehoa ole koskaan tarpeeksi)\nHeh, mahtavaa juttua, vedet silmissä saa lukea. On se rosteriputki kyllä kertakaikkiaan mahtava kun esim vaikka Harinen & Turbotec (Karala) ilmoittaa että heidän softallaan löytyy 170 heppaa. Pelkällä putkella siis saa näköjään selkeästi enemmän kuin laadukkaalla virisoftalla.\nMitäs jos olisi se putkenpätkä ja softa molemmat asennettuna ? Löytyisikö fiudesta jo yli 300 heppaa vai jäätäiskö vähän vielä alle ?\nHyvä, että sinulla on ollut hauskaa. Et näköjään ymmärrä asioista paljoakaan.:OI\nEiköhän se ymmärryksen puute ole nyt jossain muualla kuin täällä\nMutta hei, mikäs siinä jos tosiaan uskot että fiudessa on nyt 185 heppaa, ei se keneltäkään muulta pois ole. Eihän siinä kannata sitten muu kuin hymy korvissa ajella kohti auringonlaskua.\nPalaute on ollut aika odotettua. Ihan kiva joskus sohaista muurahaispesää. En viitsi mittauttaa dynamometrissä tehoja, koska en alkuunkaan siihen lähtenyt. Putkiston valmistaja lupasi tuon 10-15% lisää tehoja. Olen itse tyytyväinen, jos edes 5% tuli. Pääasia minulle on, että putkistossa on auton elinikäinen kirjallinen takuu. Eipä ole pakoputkiongelmia ainakaan, jos kiinnitykset tsekkaa ajoittain.\nPääasia tosiaan on, että omaan hanuriin tehot tuntuvat sopivilta ja auto toimii niinkuin pitää, mutta toi tehoarvio ja miten siihen on päästy hakee vertaistaan... :thumbsup:\nVaikka moottori on "sama", ei sitä dynon tulosta ihan noin voi siirtää. Jo senkin takia että yksi dynoveto ei kerro tehosta oikeasti juuri mitään. Dyno voi antaa melko optimistisetkin luvut, mutta ei se mikään ultimaattinen totuus ole. Silloin dynon tuloksia voi vertailla paremmin kun on otettu tulokset ennen ja jälkeen erinäisten muutosten, samalla dynolla.\nDyno voi antaa melko optimistisetkin luvut, mutta ei se mikään ultimaattinen totuus ole. Silloin dynon tuloksia voi vertailla paremmin kun on otettu tulokset ennen ja jälkeen erinäisten muutosten, samalla dynolla.\nMoottoripyörävirittelijöiltä olen kuullut, että dynon lukemat eivät tosiaan ole mitään jumalan sanaa. Suhteellinen muutos sen sijaan on varsin luotettava, jos mitataan sekä ennen että jälkeen muutosten.\nSamanlaisesta Bravosta seuraava tieto, samanlainen asennus:\n126 kW, 270 Nm. Penkitetty.\nTämähän on 172hp, eli hieman vähemmän, kuin tuon 10% mukaan laskemani 180hp. Näyttävät olevan firmojen lupaukset yläkanttiin, niinkuin Ari tuossa totesikin. En ole viitsinyt mittauttaa tosiaan, ei ole ollut 2 mittauksen arvoinen asia.\nole viitsinyt mittauttaa tosiaan, ei ole ollut 2 mittauksen arvoinen asia.\nJuu ja kun pystyy kumminkin antamaan noin tarkan pers´tuntuma-arvion, oikealla sataluvulla kuitenkin oltiin :thumbsup:\nDr. Eever, 01.10.2011\nNykyään tulee ajeltua 124 mersulla 200D. Kuski kiihtyy nopeemmin ku auto. =) Mutta ainakin sillä ajaa vaikka koko ikänsä.